open-index/open-wikipedia-markdown huggingface dataset:
ఓలా ఎలక్ట్రిక్

**ఓలా ఎలక్ట్రిక్ మొబిలిటీ అనేది** బెంగళూరులో ఉన్న ఒక భారతీయ ఎలక్ట్రిక్ ద్విచక్ర వాహన తయారీ సంస్థ.దీని తయారీ కర్మాగారం భారతదేశంలోని తమిళనాడులోని కృష్ణగిరిలో ఉంది, ఇది ఓలా క్యాబ్స్ యొక్క మాతృ సంస్థ అయిన ANI టెక్నాలజీస్ యొక్క పూర్తి-యాజమాన్య అనుబంధ సంస్థగా స్థాపించబడింది.

## చరిత్ర
**2017–2019**

ఓలా ఎలక్ట్రిక్ 2017లో ANI టెక్నాలజీస్ యొక్క అనుబంధ సంస్థగా స్థాపించబడింది, ఇది ఉత్పత్తుల ఎమిషన్‌ను తగ్గించడానికి మరియు ఇంధనపై ఆధారపడటాన్ని తగ్గించడానికి ఎలక్ట్రిక్ మొబిలిటీని ప్రోత్సహించే లక్ష్యంతో ప్రారంభమైంది. 2017లో నాగపూర్‌లో పైలట్ ప్రోగ్రామ్‌ను ప్రారంభించి, చార్జింగ్ స్టేషన్లు ఏర్పాటు చేసి, ఎలక్ట్రిక్ క్యాబ్స్, ఈ-బస్సులు మరియు ఈ-రిక్షాలను పరిచయం చేసింది. 2019లో భవిష్ అగర్వాల్ 92.5% వాటాను ANI టెక్నాలజీస్ నుండి కొనుగోలు చేసి, ఓలా ఎలక్ట్రిక్‌ను ప్రక్షిప్త సంస్థగా మార్చాడు. 2019లో 250 మిలియన్ డాలర్లు సోఫ్ట్‌బ్యాంక్ నుండి నిధులు సేకరించింది.

**2020–ప్రస్తుతం**

మే 2020లో, ఓలా ఎలక్ట్రిక్ ఆమ్స్‌స్టర్‌డామ్‌కు చెందిన Etergo అనే సంస్థను 3.75 మిలియన్ యూరోలకి కొనుగోలు చేసింది మరియు భారతదేశంలో ఎలక్ట్రిక్ స్కూటర్లను ప్రారంభించాలనే యోచనతో ముందడుగు వేసింది. కంపెనీ తమిళనాడులో ప్రపంచంలోనే అతి పెద్ద ద్విచక్ర వాహనాల ఫ్యాక్టరీని నిర్మించడం ప్రారంభించింది. 2021 డిసెంబరులో, ఓలా ఎలక్ట్రిక్ S1 మరియు S1 Pro మోడళ్లను ప్రారంభించింది మరియు ఆ సంవత్సరం 200 మిలియన్ డాలర్ల పైగా నిధులు సేకరించింది.

2023లో, ఓలా ఎలక్ట్రిక్ తమ లిథియం-ఐయాన్ బ్యాటరీ ఉత్పత్తి ఫ్యాక్టరీని నిర్మించడం ప్రారంభించింది. 2024 ఆగస్టులో, Roadster ఎలక్ట్రిక్ మోటార్సైకిల్ ప్రోటోటైప్‌ను ఆవిష్కరించి, 2025లో లాంచ్ చేయాలనుకుంటున్నట్లు ప్రకటించింది.

**ఫిబ్రవరి 2025**

2025 ఫిబ్రవరి 6న, ఓలా ఎలక్ట్రిక్ తన Roadster X మరియు Roadster X+ ఎలక్ట్రిక్ మోటార్సైకిళ్లను ప్రారంభించింది, ఇవి 501 కిమీ వరకు రేంజ్‌ను అందించి, ధర రూ. 74,999 నుండి ప్రారంభమవుతాయి.

## మూలాలు

వర్గం:భారతీయ సంస్థలు
తిరునంధిక్కర దేవాలయం

**తిరునందిక్కర దేవాలయం**ను, **తిరునంతికరై రాక్-కట్ శివాలయం** అని కూడా పిలుస్తారు, ఇది భారతదేశంలోని తమిళనాడులోని కన్యాకుమారి జిల్లాలో 9వ శతాబ్దపు రాతితో నిర్మించబడిన హిందూ గుహ దేవాలయం. ఇది కుడ్యచిత్రాలు, శాసనాలతో శివునికి అంకితం చేయబడింది.  ఇది విక్రమాదిత్య వరగుణకు పురావస్తు శాఖ ద్వారా ఆపాదించబడింది, అయితే కొన్ని దశాబ్దాల క్రితం పాండ్య పాలకులు (నెడుంజదైయన్) అజిత్ కుమార్ అనే పురావస్తు శాస్త్రవేత్తచే ఆపాదించబడింది. ఇది తిరునంతికరై శ్రీ నందీశ్వర దేవాలయం, తిరునంతికరై అని పిలువబడే పెద్ద ఆలయ సముదాయంలో భాగం, ఆలయ సముదాయానికి ఉత్తరాన ఉన్న రాతి కొండ వైపు నుండి చెక్కబడింది. ఇది 8వ శతాబ్దపు చివరి నాటి గుహ దేవాలయం లేదా 9వ శతాబ్దానికి చెందినది అని ఒక శాసనం సూచిస్తుంది.

చతురస్రాకారంలో ఆలయంలోని ఒక మండపం, తూర్పు ముఖంగా ఉన్న చిన్న గర్భగుడి ఉన్నాయి. ఈ గర్భగుడిలో శివలింగం ఉంది. ఇక్కడి శాసనాలు తమిళ భాషలో ఉన్నాయి, ఇవి ఆలయానికి ఇచ్చిన కానుకలను వివరిస్తాయి. ఈ గుహ దేవాలయంలోని చివరి శాసనం చోళుల కాలం నాటిది, ఇది శరదృతువు పండుగతో పాటు అఖండ దీపాన్ని నిర్వహించే పండుగను కూడా ప్రస్తావించింది.

కుడ్యచిత్రంలో కనిపించే భాగం నైరుతి మూలలో గణేశుడు ఉంటాడు, ఒక భక్తుడు నైవేద్యాలు, రాజభవన దృశ్యాలతో ఉన్నాడు. మరింత క్షీణించిన కుడ్యచిత్రాలు ఒక మహిళా భక్తురాలితో నరసింహ (సగం సింహం, సగం మనిషి విష్ణు అవతారం) వైష్ణవ నేపథ్యాన్ని చూపుతాయి. ఈ గుహ దేవాలయంలోని కుడ్యచిత్రాలు హిందూ దేవాలయంలో కేరళ శైలి కుడ్యచిత్రాల ప్రారంభ దశలను సూచిస్తాయి.  ఈ విధంగా, ఈ ఆలయం ఇప్పుడు తమిళనాడులో భాగమైనప్పటికీ, ఈ ప్రాంతం చారిత్రాత్మక కేరళ ట్రాన్వాన్‌కోర్ వారసత్వాన్ని కలిగి ఉంది.

తిరునధిక్కర గుహ దేవాలయం ఒక రక్షిత స్మారక చిహ్నం (N-TN-T5), ASI, త్రిస్సూర్ సర్కిల్ ద్వారా నిర్వహించబడుతుంది.

## చిత్ర మాలిక

దస్త్రం:Inscription in the rock-cut cave temple at Thirunanthikarai (free pillar I) - second version.jpg|గుహాలయంలోని మొదటి స్తంబంపై శాసనాలు
దస్త్రం:Inscription in the rock-cut cave temple at Thirunanthikarai (free pillar II).jpg|రెండవ పిల్లర్ పై శాసనాలు 
దస్త్రం:Inscription at the rock-cut cave temple at Thirunanthikarai (right of the entrance).jpg|ప్రవేశ ద్వారం వద్ద శాసనం 
దస్త్రం:Ganesha mural at Thirunanthikarai rock-cut cave temple, Kanyakumari district.jpg|గణేశ మురల్ 
దస్త్రం:9th century Thirunanthikarai Kudaivarai Kovil, Vatteluthu inscription rock cut Shiva temple, Kanyakumari, Tamil Nadu.jpg|గుడిలో వట్టెలుతు శాసనం
దస్త్రం:9th century Thirunanthikarai Kudaivarai Kovil, rock cut linga in Shaivism Hindu temple, Kanyakumari, Tamil Nadu.jpg|శివలింగం 


## మూలాలు


వర్గం:భారతదేశం లోని దేవాలయాలు
వర్గం:శివాలయాలు
ఇమ్మాన్యుయేల్ మాక్రాన్

**ఇమ్మాన్యుయేల్‌ మాక్రాన్‌** ఫ్రాన్స్‌ దేశానికి చెందిన రాజకీయ నాయకుడు. ఫ్రాన్స్ అధ్యక్ష ఎన్నికల్లో వరుసగా రెండో పర్యాయం విజయం సాధించిన మూడో నేతగా ఇమ్మాన్యుయేల్ మెక్రాన్ నిలిచాడు. ఆయన తొలిసారిగా 2017లో జరిగిన అధ్యక్ష ఎన్నికల్లో మరీన్ లీ పెన్‌ను ఓడించి కేవలం 39 ఏళ్ల వయసులో అతి పిన్న వయసు ఫ్రాన్స్ అధ్యక్షుడిగా రికార్డులకెక్కాడు. ఇమ్మాన్యుయేల్‌ మాక్రాన్‌ 2022లో ఎన్నికల్లో రెండోసారి గెలిచి వరుసగా  ఫ్రాన్స్ అధ్యక్షుడు అయ్యాడు. ఆయన ఫ్రాన్స్‌ అధ్యక్ష ఎన్నికల్లో వరుసగా 2017, 2022లో విజయం సాధించాడు.
## మూలాలు

వర్గం:ఫ్రాన్స్
గుమ్మిడి సంధ్యారాణి

**గుమ్మడి సంధ్యా రాణి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2015 నుండి 2021 వరకు ఆంధ్రప్రదేశ్ శాసనమండలి సభ్యురాలిగా ప్రాతినిధ్యం వహించింది. సంధ్యా రాణి జూలై 12న నారా చంద్రబాబునాయుడు నాలుగో మంత్రివర్గంలో మంత్రిగా బాధ్యతలు చేపట్టింది.
## జననం, విద్యాభాస్యం
సంధ్యారాణి 1973 మార్చి 15న ఆంధ్రప్రదేశ్ రాష్ట్రం, విజయనగరం జిల్లా, విజయనగరంలో జన్ని ముత్యాలు, పార్వతమ్మ దంపతులకు జన్మించింది. ఆమె విజయనగరంలోని ఎం.ఆర్. మహిళ కళాశాల నుండి బీఎస్సీ పూర్తి చేసింది.

## రాజకీయ జీవితం
సంధ్యారాణి కాంగ్రెస్ పార్టీ ద్వారా 1999లో రాజకీయాల్లోకి వచ్చి వివిధ హోదాల్లో పనిచేసింది. ఆమె 1999 ఎన్నికల్లో కాంగ్రెస్ పార్టీ తరపున సాలూరు నియోజక వర్గం నుండి పోటీ చేసి తన సమీప తెలుగుదేశం పార్టీ అభ్యర్థి రాజేంద్ర ప్రతాప్ భంజ్ దేవ్ చేతిలో 14,970 ఓట్ల మెజారితో ఓడిపోయింది. ఆమె 1999 నుండి 2006 వరకు సాలూరు నియోజకవర్గ కాంగ్రెస్ పార్టీ ఇన్‌చార్జ్‌గా ఉంటూ 2005 నుండి 2007 వరకు రెండేళ్ల పాటు ఉత్తరాంధ్ర మహిళా శిశు సంక్షేమ శాఖ రీజనల్ కో ఆర్డినేటర్‌గా, 2007నుండి 2009 వరకు ఎస్సీ, ఎస్టీ కమిషన్ సభ్యరాలిగా పనిచేసి ఆ తరువాత కాంగ్రెస్ పార్టీని వీడి తెలుగుదేశం పార్టీలో చేరింది.

సంధ్యారాణి 2009 ఎన్నికల్లో తెలుగుదేశం పార్టీ తరపున సాలూరు నియోజక వర్గం నుండి పోటీ చేసి తన సమీప కాంగ్రెస్ పార్టీ అభ్యర్థి పీడిక రాజన్నదొర చేతిలో 1656 స్వల్ప ఓట్ల తేడాతో ఓడిపోయింది. ఆమె 2014లో అరకు లోక్‌సభ నుండి ఎంపీగా పోటీ చేసి ఓడిపోయిన అనంతరం 2015లో తెలుగుదేశం పార్టీ తరపున ఆంధ్రప్రదేశ్ శాసనమండలి సభ్యురాలిగా ఎన్నికై, 2021 వరకు ఎమ్మెల్సీగా పనిచేసింది. ఆమె 2020లో టిడిపి పొలిట్‌ బ్యూరో సభ్యురాలిగా, అరకు పార్లమెంటరీ నియోజకవర్గం ఇన్‌చార్జ్‌గా నియమితురాలైంది.

సంధ్యారాణి 2024లో జరిగిన ఆంధ్రప్రదేశ్ శాసనససభ ఎన్నికలలో సాలూరు నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి పీడిక రాజన్నదొరపై 13733 ఓట్ల మెజారిటీ గెలిచి తొలిసారి శాసనసభకు ఎన్నికై, జూలై 12న మహిళా & శిశు సంక్షేమం, గిరిజన సంక్షేమ శాఖ మంత్రిగా బాధ్యతలు చేపట్టింది.

## మూలాలు

వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ వ్యక్తులు
వర్గం:ఆంధ్రప్రదేశ్ మహిళా రాజకీయ నాయకులు
వర్గం:విజయనగరం జిల్లా మహిళా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2024)
తలారి ఆదిత్య తారాచంద్రకాంత్

**తలారి ఆదిత్య తారాచంద్రకాంత్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో సత్యవేడు నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
తలారి ఆదిత్య 1984 జూన్ 8న  ఆంధ్రప్రదేశ్ రాష్ట్రం, చిత్తూరు జిల్లా, సత్యవేడు లో జన్మించాడు. ఆయన ఎమ్మెస్సీ వరకు చదువుకున్నాడు.
## రాజకీయ జీవితం
తలారి ఆదిత్య  ఎమ్మెస్సీ పూర్తి చేశాక  రాజకీయాలపై ఆసక్తితో తెలుగుదేశం పార్టీ ద్వారా  రాజకీయాల్లోకి వచ్చాడు. ఆయన 2014లో జరిగిన ఆంధ్రప్రదేశ్ శాసనసభ ఎన్నికల్లో    సత్యవేడు నియోజకవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి వైసీపీ అభ్యర్థి కోనేటి ఆదిమూలం  పై 4,227 ఓట్ల మెజారిటితో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఎమ్మెల్యేగా ఎన్నికైన తరువాత ఆంధ్రప్రదేశ్ అసెంబ్లీ లైబ్రరీ కమిటీలో సభ్యుడిగా, అసెంబ్లీ ప్యానల్ స్పీకర్‌గా పని చేశాడు.

## ఎమ్మెల్యేగా పలు అభివృద్ధి పనులు
*సత్యవేడు ప్రభుత్వాస్పత్రిని 50 పడకల స్థాయికి పెంచి, అభివృద్ధికి రూ. 7 కోట్లు మంజూరు చేయించాడు.
*రూ.20కోట్లతో కడూరు క్రాస్‌-చిన్న పాండూరు మధ్య రోడ్డు విస్తరణ 
*రూ. 12 కోట్లతో చిన్నపాండూరు-పీవీపురం రోడ్డు విస్తరణ  
* రూ.20కోట్లతో చిన్నపాండూరు-సత్యవేడురోడ్డు విస్తరణ 
*రూ.12 కోట్లతో పుత్తూరు-చెన్నై హైవే రోడ్డుకు మరమ్మతులు 
*రూ. 20 కోట్లతో పిచ్చాటూరు - శ్రీకాళహస్తి రోడ్డు విస్తరణ 
*రూ. 10 కోట్లతో సత్యవేడులోసమ్మర్‌ స్టోరేజ్‌ ట్యాంకు మంజూరు  
*మినీ క్రికెట్‌ స్టేడియం  .
*పౌరసరఫరాల గిడ్డంగి నిర్మాణం

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లా
వర్గం:చిత్తూరు జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:1984 జననాలు
రామెన్ దేక

**రామెన్ దేక** అసోం రాష్ట్రానికి చెందిన రాజకీయ నాయకుడు. అతను 2014, 2019 లోక్‌సభ ఎన్నికలలో మంగళ్‌దోయ్ లోక్‌సభ నియోజకవర్గం నుండి ఎంపీగా ఎన్నికయ్యాడు. 2024 జూలై 27న ఛత్తీస్‌గఢ్ గవర్నర్‌గా నియమితుడై 2024 జూలై 31 నుండి అధికారంలో కొనసాగుచున్నారు.

## జననం, విద్యాభాస్యం
రామెన్ దేక 1954 మార్చి 1 లో అసోం లోని సువాల్కుచిలో జన్మించాడు. అతను అసోం విశ్వ విద్యాలయంలో బీఏ పూర్తి చేశాడు. రామెన్ విద్యార్థి దశలో 1972లో ఏబివిపి పూర్వాంచల్ జనరల్ సెక్రటరీగా, హోల్ సేల్ జనరల్ మర్చంట్స్ అసోసియేషన్ అడ్వైజర్‌గా, 1974 -75 వరకు గౌహతి విశ్వవిద్యాలయం కోర్ట్ మెంబర్‌గా, 1979లో అసోం సాహిత్య సభకు కల్చరర్ సెక్రటరీగా వివిధ హోదాల్లో పనిచేశాడు.

## రాజకీయ జీవితం
రామెన్ దేక చదువు పూర్తికాగానే జనతాపార్టీ ద్వారా రాజకీయాల్లోకి వచ్చి 1977లో అసోం జనతాపార్టీ జనరల్ సెక్రటరీగా పనిచేశాడు. జనతాపార్టీలో భారతీయ జనతా పార్టీగా మారిన తరువాత ఆర్ఎస్ఎస్ లో పూర్తిస్థాయి ప్రచారక్ గా ఉన్నాడు.
### నిర్వహించిన పదవులు
*1977 లో అసోం జనతాపార్టీ జనరల్ సెక్రటరీగా పనిచేశారు.
*1980 లో బీజేపీ వ్యవస్థాపక సభ్యుడు 
*2005లో బీజేపీ అధికార ప్రతినిధి 
*బీజేపీ రాష్ట్ర జనరల్ సెక్రటరీగా, అసోం బీజేపీ ఉపాధ్యక్షుడిగా, బిజెపి ఈశాన్య రాష్ట్రాల కోఆర్డినేషన్ కౌన్సిల్, జాతీయ కౌన్సిల్ జనరల్ సెక్రటరీగా పనిచేశాడు.
*2006 లో బీజేపీ అసోం రాష్ట్ర అధ్యక్షుడిగా నియమితుడయ్యాడు
*2009లో అసోంఅసోంలోని మంగలదోయ్ పార్లమెంట్ నియోజకవర్గం నుంచి బీజేపీ తరపున పోటీ చేసి ఎంపీగా ఎన్నికయ్యాడు.
* 2009 ఆగస్టు 31 నుంచి 2014 మే వరకు కేంద్ర హోం మంత్రిత్వ శాఖ ఏర్పాటు చేసిన స్టాండింగ్ కమిటీలో సభ్యుడిగా ఉన్నాడు.
* 2010 మే 1 లో పబ్లిక్ అకౌంట్స్ కమిటీలో, సబార్డినేట్ లెజిస్లేషన్ కమిటీలో సభ్యుడు 
*కేంద్ర గనుల మంత్రిత్వశాఖ ఏర్పాటు చేసిన సంప్రదింపుల కమిటీలో సభ్యుడు 
*2014 మేలో జరిగిన సార్వత్రిక ఎన్నికల్లో మంగలదోయ్ పార్లమెంట్ నియోజకవర్గం నుంచి రెండోసారి ఎంపీగా ఎన్నికయ్యాడు.
* 2014 జూన్ 9 నుంచి లోక్ సభ ప్యానల్ చైర్ పర్సన్స్ లో సభ్యుడు 
* 2014 ఆగస్టు 14 నుంచి ఎస్టిమేట్స్ కమిటీలో సభ్యుడు 
* 2014 సెప్టెంబరు 1 కేంద్ర హోమ్ మంత్రిత్వ శాఖ ఏర్పాటు చేసిన స్టాండింగ్ కమిటీలో సభ్యుడు 
*విదేశాంగ శాఖ సంప్రదింపుల కమిటీలో సభ్యుడు 
*ప్రధానమంత్రి ఆదర్శ్ గ్రామ్ యోజన కేంద్ర అడ్వైజరీ కమిటీలో సభ్యుడు 
* 2015 జనవరి 29 నుంచి సాధారణ ప్రయోజనాల కమిటీలో కమిటీలో సభ్యుడు 
*జులై 3, 2015 నుంచి ఎస్టిమేట్స్ కమిటీ, సబ్ కమిటీ -II లో కమిటీలో సభ్యుడు

## మూలాలు

వర్గం:16వ లోక్‌సభ సభ్యులు
వర్గం:1954 జననాలు
వర్గం:అసోం నుండి ఎన్నికైన లోక్‌సభ సభ్యులు
వర్గం:అసోం గవర్నర్లు
శంభు ప్రసాద్ తుండియా

**శంభు ప్రసాద్ తుండియా** గుజరాత్ రాష్ట్రానికి చెందిన రాజకీయ నాయకుడు. ఆయన  భారతీయ జనతా పార్టీ నుండి ఒకసారి ఎమ్మెల్యేగా, రాజ్యసభ సభ్యుడిగా పని చేశాడు.
## జననం, విద్యాభాస్యం
శంభుప్రసాద్ 1970 నవంబరు 14న గుజరాత్ రాష్ట్రం, ఢంధూక జిల్లా, జంజార్క లో బాల్దేవ్ దాస్, సవితా బెన్ దంపతులకు జన్మించాడు. ఆయన అహ్మాదాబాద్ విశ్వవిద్యాలయం నుండి బి. ఏ పూర్తి చేశాడు.
## రాజకీయ జీవితం
శంభుప్రసాద్ తూండియా భారతీయ జనతా పార్టీలో చేరి కార్యకర్త స్థాయి నుండి పార్టీలో వివిధ హోదాల్లో పని చేసి 2007లో జరిగిన గుజరాత్ అసెంబ్లీ ఎన్నికల్లో దాసడ నియోజకవర్గం నుంచి పోటీ చేసి తొలిసారి గెలిచి అసెంబ్లీలోకి  ఎమ్మెల్యేగా అడుగుపెట్టాడు. శంభుప్రసాద్ తూండియా 2014లో భారతీయ జనతాపార్టీ తరపున రాజ్యసభకు ఎన్నికై,   2020 వరకు ఎంపీగా పని చేశాడు. శంభుప్రసాద్ తూండియా 2017లో గుజరాత్ రాష్ట్ర ఎస్సీ మోర్చా అధ్యక్షుడిగా, బీజేపీ పార్లమెంటరీ బోర్డు సభ్యుడిగా పని చేశాడు.

## మూలాలు

వర్గం:1970 జననాలు
వర్గం:గుజరాత్ నుండి ఎన్నికైన రాజ్యసభ సభ్యులు
వర్గం:గుజరాత్ రాజకీయ నాయకులు
సోనియా మన్

**సోనియా మన్**, ఉత్తర ప్రదేశ్ కు చెందిన సినిమా నటి, మోడల్. సినిమాలు, మ్యూజిక్ వీడియోలలో నటించింది. 2012లో *హైడ్ ఎన్ సీక్*  అనే మలయాళ సినిమాలో తొలిసారిగా నటించింది.

## జననం, విద్య
సోనియా మన్ 1986, సెప్టెంబరు 10న ఉత్తర ప్రదేశ్ లోని హల్ద్వానీలో బల్దేవ్ సింగ్ మన్ - పరంజిత్ కౌర్ దంపతులకు జన్మించింది. వామపక్ష నేతగా ఉన్న బల్దేవ్ సింగ్ మన్, 1986 సెప్టెంబరు 26న తన 16రోజుల కుమార్తెను చూసేందుకు వెళుతున్న సమయంలో అమృత్‌సర్‌లో మిలిటెంట్ల చేతిలో హతమయ్యాడు. సోనియా అమృత్‌సర్‌ పట్టణంలో పెరిగింది. హోలీ హార్ట్ ప్రెసిడెన్సీ స్కూల్ నుండి స్కూల్ విద్యను, అమృత్‌సర్‌లోని బిబికె డిఏవి కాలేజ్ ఫర్ ఉమెన్ లో తన కళాశాల విద్యను పూర్తిచేసింది.

## సినిమారంగం
2013లో *టీన్స్* అనే మలయాళ సినిమాలో, *హానీ* అనే పంజాబీ సినిమాలో నటించింది. 2014లో వచ్చిన *బడే చంజీ నే మేరే యార్ కమీనీ* అనే పంజాబీ సినిమాలో నటించింది. 2014లోనే *కహిన్ హై మేరా ప్యార్* అనే హిందీ సినిమాలో కూడా నటించింది. 2015లో *ఢీ అంటే ఢీ* అనే తెలుగు సినిమాలో, 2016లో *25 కిల్లే*, *మోటార్ మిత్రన్ ది* అనే పంజాబీ సినిమాల్లో నటించింది. 

2017లో *హృదయాంతర్* అనే మరాఠీ సినిమాలో అతిధి పాత్రలో, *డాక్టర్ చక్రవర్తి* అనే తెలుగు సినిమాలో, 2020 జనవరి 31న విడుదలైన *హ్యాపీ హార్డీ అండ్ హీర్‌* అనే హిందీ సినిమాలో కూడా నటించింది. 

## సినిమాలు

## మూలాలు

వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:1990 జననాలు
వర్గం:జీవిస్తున్న ప్రజలు
వట్టపరై జలపాతం

**వట్టపరై జలపాతం** తమిళనాడు రాష్ట్రం, కన్యాకుమారి జిల్లా, భూతపాండి గ్రామానికి సమీపంలోని కీరిపరై రిజర్వ్ ఫారెస్ట్‌లో ఉంది. ఇది నాగర్‌కోయిల్‌కు 25 కిమీ (16 మై)ల దూరంలో, కన్యాకుమారికి 32 కిమీ (20 మై) NW దూరంలో ఉంది.  ఈ 20 కిమీ2 (7.7 చ.మై) ప్రాంతం వన్యప్రాణుల అభయారణ్యంగా ప్రతిపాదించబడింది.

ఈ ప్రాంతంలో కొన్ని చిన్న జలపాతాలు ఉన్నాయి - వట్టపరై జలపాతం, కాళికేశం జలపాతాలు.  జలపాతం పక్కనే ఒక చిన్న కాళీ దేవాలయం ఉంది.  ఇది ఒక చిన్న టీ స్టాల్‌తో చాలా ప్రశాంతమైన, అభివృద్ధి చెందని ప్రదేశం.  వర్షారణ్యాలలో చిన్న చిన్న పర్వత ప్రవాహాలు, ఫెర్న్లు, గులకరాళ్ళ గుండా ప్రవహించే నీటిని ఆనందించవచ్చు.  జలపాతం అన్ని వైపులా అడవితో చుట్టుముట్టబడి యాక్టివ్ యానిమల్ కారిడార్‌లో భాగంగా ఉంది.  పొడవైన ప్రవాహం కాలుష్య రహితమైనది.  ప్రజలు ఇక్కడ సహజ స్నానానికి అనుమతించబడతారు, ప్రవాహం నుండి వచ్చే నీరు కొన్ని ఔషధ ప్రభావాలను కలిగి ఉంటుందని నమ్ముతారు.

ఇది నిర్మలమైన, ప్రశాంతమైన ప్రదేశం.  ఇది ఈ జిల్లాలో అత్యంత ప్రసిద్ధి చెందిన జలపాతం, కొడయార్ నదిపై ఉన్న తిర్పరప్పు వాటర్ ఫాల్స్, ఇది ఒక సాధారణ రద్దీ పర్యాటక ప్రదేశంగా మారింది.
## మూలాలు


వర్గం:జలపాతాలు
తెలంగాణ మ‌హిళా యూనివర్సిటీ

thumb|హైద‌రాబాదు కోఠిలోని ఉమెన్స్ కాలేజీ
**వీరనారి చాకలి ఐలమ్మ మహిళా విశ్వవిద్యాలయం**, ఏప్రిల్‌ 2022లో తెలంగాణ రాష్ట్ర ప్రభుత్వం హైదరాబాదులోని కోఠి మహిళా కళాశాలను తెలంగాణ తొలి మహిళా విశ్వవిద్యాలయంగా ప్రకటించింది. ఆ తర్వాత 2024లో అది వీరనారి చాకలి ఐలమ్మ మహిళా విశ్వవిద్యాలయంగా అవతరించింది. కాగా, దీనికి మార్చి 2025లో యూనివర్సిటీ గ్రాంట్స్ కమిషన్ (యూజీసీ) గుర్తింపు లభించింది.

## చరిత్ర
2014 జూన్ 2న నూతనంగా ఏర్పడ్డ తెలంగాణ రాష్ట్రంలో మ‌హిళా యూనివ‌ర్సిటీ అవ‌స‌ర‌మ‌న్న దిశ‌గా ఆలోచించిన రాష్ట్ర ప్ర‌భుత్వం హైదరాబాదులోని కోఠి ఉమెన్స్ కాలేజీని తెలంగాణ మ‌హిళా విశ్వ‌విద్యాల‌యం (ఆంగ్లం: Telangana Women's University) గా అప్ గ్రేడ్ చేస్తూ 2022 ఏప్రిల్ 25న ఉత్త‌ర్వులు జారీ చేసింది.

ఉమ్మ‌డి ఆంధ్రప్రదేశ్ రాష్ట్రంలో తిరుప‌తిలోని శ్రీ ప‌ద్మావ‌తి మ‌హిళా విశ్వ‌విద్యాల‌యం ఒకటే ఉన్న కారణంగా రాష్ట్ర విభ‌జ‌న త‌ర్వాత ఆ యూనివ‌ర్సిటీ ఏపీకే ప‌రిమితం అయింది. అంతేకాకుండా తెలంగాణలో ఉన్నత విద్యావకాశాలు అంతగా లేకపోవడం వల్ల విద్యార్థులు ఇతర రాష్ట్రాలకి వెళ్లాల్సి వస్తోంది. దీంతో చాలా కుటుంబాలు అభ్యంతరం తెలపడంతో ఆడపిల్లల కలలు కల్లలుగానే మిగిలిపోతున్నాయి. కోఠి ఉమెన్స్ కాలేజీని విశ్వ‌విద్యాల‌యంగా మార్చడంతో తెలంగాణలో మొట్టమొదటి మహిళా యూనివర్సిటీ అవతరించినట్టయింది. దీంతో తెలంగాణలో అమ్మాయిలకు ఉన్నతవిద్యలో అవకాశాలు మెరుగుపడ్డాయి.

## పరిపాలన
1. మ‌హిళా యూనివర్సిటీ తొలి వైస్‌చాన్స్‌లర్‌ (వీసీ) గా ప్రొఫెసర్‌ విజ్జులత 2023 మార్చి 6న బాధ్యతలు స్వీకరించింది. విశ్వవిద్యాలయం ప్రిన్సిపాల్‌గా ఆచార్య వారిజా రాణి నియమితులయింది.

2. తెలంగాణ మహిళా యూనివర్సిటీ వీరనారి చాకలి ఐలమ్మ మహిళా యూనివర్సిటీ  ఇంఛార్జ్ వైస్ ఛాన్సలర్  గా ఉస్మానియా విశ్వవిద్యాలయం తెలుగు విభాగం ఆచార్యులు ప్రొఫెసర్ ధనావత్  సూర్యా ధనుంజయ్ నియమితులయ్యారు.హైదరాబాద్ లోని కోఠి ఉమెన్స్ కాలేజీలో 2024 అక్టోబరు 17న ఆమే బాధ్యతలు స్వీకరించింది.

## ఇవీ చదవండి

* చాకలి ఐలమ్మ
* కోఠి మహిళా కళాశాల
* పద్మావతి మహిళా విశ్వవిద్యాలయము

## బయటి లంకెలు
అధికారిక వెబ్సైట్

## మూలాలు


వర్గం:తెలంగాణ విశ్వవిద్యాలయాలు
ఢీ అంటే ఢీ

**ఢీ అంటే ఢీ**, 2015 మే 15న విడుదలైన తెలుగు సినిమా. మహాలక్ష్మీ ఎంటర్ప్రైజెస్ బ్యానరులో జొన్నలగడ్డ శ్రీనివాసరావు స్వీయదర్శకత్వంలో నిర్మించిన ఈ సినిమాలో శ్రీకాంత్, సోనియా మన్ జంటగా నటించగా చక్రి సంగీతం అందించాడు.

## కథా సారాంశం
ఆంధ్ర ప్రాంతంలో గంధపు చక్కలు స్మగ్లింగ్ చేస్తూ, ఎంతోమంది ప్రభుత్వాధికారుల మరణానికి కారణమైన వీరప్ప (సత్యరాజ్) ని పట్టుకొని జైల్లో వేస్తాడు స్ట్రిక్ట్ పోలీస్ ఆఫీసరైన ఎసిపి రాధాకృష్ణ (శ్రీకాంత్). దాంతో రాధాకృష్ణసై వీరప్ప పగ పెంచుకుంటాడు. మరోవైపు, మెరీడియన్ స్కూల్ కి అధినేత లక్ష్మీ ప్రసన్న (సోనియా మన్)ని చూసిన రాధాకృష్ణ ఆమెతో ప్రేమలో పడతాడు. కానీ, లక్ష్మీ ప్రసన్నకి పోలీసులు ఇష్టం ఉండదు. రాధాకృష్ణ పెళ్ళిచూపులకు వెళ్ళగా అక్కడ ఆ అమ్మాయే లక్ష్మీ ప్రసన్న. నిజం తెలుసుకున్న లక్ష్మీ ప్రసన్న పెళ్ళికి ఒప్పుకోదు. ఇద్దరి మధ్య మాటమాట పెరిగి, ఎవరి ప్రొఫెషన్ వాళ్ళు గొప్ప అని ఆర్గ్యుమెంట్ చేసుకుంటారు. చివరికి ఒక నిర్ణయిం తీసుకొని ఒకనెల రోజులు రాధాకృష్ణ స్కూల్ హెడ్ గా, లక్ష్మీ ప్రసన్న నెల రోజులపాటు ఎసిపిగా డ్యూటీ చెయ్యాలని ఛాలెంజ్ చేసుకుంటారు. ఆ తరువాత ఏం జరిగిందనేది మిగతా కథ.

## నటవర్గం

* శ్రీకాంత్
* సోనియా మన్
* సత్యరాజ్
* జయప్రకాశ్ రెడ్డి
* అదుర్స్ రఘు 
* పోసాని కృష్ణమురళి

## సాంకేతికవర్గం

* నిర్మాత, దర్శకత్వం: జొన్నలగడ్డ శ్రీనివాసరావు
* కథ: భూపతి
* సినిమాటోగ్రఫి: గోపీనాథ్
* సంగీతం: చక్రి
* పాటలు: చంద్రబోస్
* ఎడిటింగ్: గౌతం రాజు

## పాటలు
2015 మే 12న హైదరాబాదులోని ప్రసాద్ ల్యాబ్స్ లో సినిమా పాటల ప్లాటినమ్ డిస్క్ వేడుక జరిగింది. ఈ వేడుకలలో దర్శకనిర్మాత తమ్మారెడ్డి భరద్వాజ, సినీ రచయిత పరుచూరి వెంకటేశ్వరరావు, సినిమా టీం పాల్గొన్నారు.

* ఏపి టూ తెలంగాణ
* చదువంటే ఒక ఆట
* ఢీ అంటే ఢీ
* ప్రసన్న ప్రసన్న

## మూలాలు

వర్గం:2015 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:శ్రీకాంత్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:పోసాని కృష్ణ మురళి సినిమాలు
వర్గం:చక్రి సంగీతం అందించిన సినిమాలు
రన్ వే 34

**రన్ వే 34** 2022లో విడుదలైన హిందీ సినిమా. అజయ్ దేవ్‌గణ్ ఎఫ్‌ ఫిలింస్, పనోరమా స్టూడియోస్ బ్యానర్‌పై అజయ్ దేవ్‌గణ్ నిర్మించి, దర్శకత్వం వహించాడు. ఈ సినిమాకు మొదట 'మేడే' గా ప్రకటించి అనంతరం 'రన్‌వే 34'గా పేరు మార్చారు. అజయ్ దేవ్‌గణ్, అమితాబ్ బచ్చన్, రకుల్ ప్రీత్ సింగ్, ఆకాంక్ష సింగ్, బోమన్ ఇరానీ ప్రధాన పాత్రల్లో నటించిన ఈ సినిమా టీజర్‌ను మార్చి 15న విడుదల చేసి,  ట్రైలర్‌ను 2022 మార్చి 22న విడుదల చేసి సినిమాను ఏప్రిల్ 29న విడుదల చేశారు.
## నటీనటులు
* అజయ్ దేవ్‌గణ్
* అమితాబ్ బచ్చన్
* రకుల్ ప్రీత్ సింగ్
* ఆకాంక్ష సింగ్
* బోమన్ ఇరానీ 
*అంగీరా ధర్‌
*క్యారీ మినాటి

## మూలాలు

## బయటి లింకులు
* 

వర్గం:2022 సినిమాలు
వర్గం:హిందీ సినిమాలు
థ్యాంక్ గాడ్

**థ్యాంక్‌ గాడ్‌** 2022లో విడుదల కానున్న హిందీ సినిమా. టీ - సిరీస్, మారుతి  ఇంటర్నేషనల్  బ్యానర్‌పై అజయ్ దేవ్‌గణ్, భూషణ్‌ కుమార్‌, క్రిషన్ కుమార్‌, అశోక్‌ థాకేరియా, సునీర్‌ ఖేటర్‌పాల్‌, దీపక్‌ ముకుత్‌, ఆనంద్ పండిట్‌, మార్కంద్ అధికారి నిర్మించిన ఈ సినిమాకు ఇంద్ర కుమార్‌ దర్శకత్వం వహించాడు. అజయ్ దేవ్‌గణ్, సిద్ధార్థ్ మల్హోత్రా, రకుల్ ప్రీత్ సింగ్ ప్రధాన పాత్రల్లో నటించిన ఈ సినిమా 2022 జులై 29న విడుదల కానుంది.
## నటీనటులు
*అజయ్ దేవ్‌గణ్
*సిద్ధార్థ్ మల్హోత్రా
*రకుల్ ప్రీత్ సింగ్
*షాలిని తారక 
*నోరా ఫతేహి
* సానంద్ వర్మ
* సౌందర్య శర్మ

## సాంకేతిక నిపుణులు
*బ్యానర్: టీ - సిరీస్, మారుతి  ఇంటర్నేషనల్ 
*నిర్మాతలు: భూషణ్‌ కుమార్‌అజయ్ దేవ్‌గణ్క్రిషన్ కుమార్‌అశోక్‌ థాకేరియాసునీర్‌ ఖేటర్‌పాల్‌దీపక్‌ ముకుత్‌ఆనంద్ పండిట్‌మార్కంద్ అధికారి 
*కథ, స్క్రీన్‌ప్లే, దర్శకత్వం: ఇంద్ర కుమార్‌  
*సహ నిర్మాత: యష్ షా
*సినిమాటోగ్రఫీ:  	అసీమ్‌ బజాజ్

## మూలాలు

## బయటి లింకులు
* 

వర్గం:2022 సినిమాలు
వర్గం:హిందీ సినిమాలు
మైదాన్

**మైదాన్** 2022లో విడుదల కానున్న హిందీ సినిమా. టీ - సిరీస్, మారుతి ఇంటర్నేషనల్ బ్యానర్‌పై జీ స్టూడియోస్, బోనీ కపూర్, అరుణవ జాయ్ సేన్ గుప్తా, ఆకాష్ చావ్లా నిర్మించిన ఈ సినిమాకు అమిత్ రవీంద్రనాథ్ శర్మ దర్శకత్వం వహించాడు. హైదరాబాద్‌కు చెందిన ఫుట్‌బాల్‌ కోచ్‌ సయ్యద్ అబ్దుల్ రహీమ్ జీవితాధారంగా నిర్మించిన ఈ సినిమాలో అజయ్ దేవ్‌గణ్, ప్రియమణి, గజరాజ్ రావ్ ప్రధాన పాత్రల్లో నటించగా ఈ సినిమా 2022 జూన్ 3న హిందీతో పాటు తెలుగు, తమిళ్, మలయాళ భాషల్లో విడుదల కానుంది.
## నటీనటులు

*అజయ్ దేవ్‌గణ్ - సయ్యద్ అబ్దుల్ రహీం అలియాస్ రహీమ్ సాబ్
* ప్రియమణి
*రుద్రనీల్ ఘోష్ 
*ఆర్యన్ భౌమిక్ 
*గజరాజ్ రావు
*నితాన్షి గోయల్  రహీమ్ కూతురుగా 
* ఆయేషా వింధార
* మీనాల్ పటేల్
* బహరుల్ ఇస్లాం
* జహీర్ మీర్జా
* మధుర్ మిట్టల్
* చైతన్య శర్మ
* తేజస్ రవిశంకర్
* దేవిందర్ గిల్
* అమర్త్య రే
* సుశాంత్ వైదండే
* అభిలాష్ తప్లియాల్
* మనన్‌దీప్ సింగ్
* విష్ణు జి వారియర్
* రాఫెల్ జోస్
* జయంత్ వి
* అమన్ మున్షీ
* సాయి కిషోర్
* అమన్‌దీప్ ఠాకూర్
* తన్మయ్ భట్టాచార్జీ
* ఆర్కో దాస్
* ప్రజ్వల్ మాస్కీ
* విజయ్ మౌర్య
* పవిత్ర సర్కార్  
* పూర్ణేందు భట్టాచార్య
* శృతి మీనన్
* ఇష్తియాక్ ఖాన్
* గుర్షర్న్ ఆర్య

## మూలాలు
తైదల బాపు

**తైదల బాపు**, తెలంగాణకు చెందిన సినిమా పాటల రచయిత, నిర్మాత. జి. నాగేశ్వరరెడ్డి దర్శకత్వంలో 2001లో వచ్చిన ‘6 టీన్స్‌’ సినిమాతో పాటల రచయితగా పరిచయమైన బాపు, ఆ తరువాత అనేక తెలుగు సినిమాలకు పాటలు రాశాడు. ప్రస్తుం నిర్మాతగా మారి, బాపు ఆర్ట్స్ అనే నిర్మాణ సంస్థను స్థాపించి ఒక సినిమాను రూపొందిస్తున్నాడు.

## జననం, విద్య
బాపు ఏప్రిల్‌ 25న వెంకటి - సత్తెమ్మ దంపతులకు తెలంగాణ రాష్ట్రం, మంచిర్యాల జిల్లా, తాండూరు మండలంలోని మాదారం గ్రామంలో జన్మించాడు.

## వ్యక్తిగత జీవితం
బాపుకు 2001లో నౌషీన్‌ (అనూష) తో ప్రేమ వివాహం జరిగింది.

## సినిమారంగం
విద్యార్థిగా ఉన్నప్పటినుండి పాటలు రాస్తున్న బాపు, టివి ఛానల్ పాటల కార్యక్రమంలో విజేతగా నిలిచాడు. ఒక టీవి షోలో జరిగిన కార్యక్రమంలో 1998లో హైదరాబాద్‌కు వచ్చి వందేమాతరం శ్రీనివాస్‌ను కలిసి తను రాసిన పాటలు వినిపించి ప్రశంసలు అందుకున్నాడు. 2001లో వచ్చిన ‘6 టీన్స్‌’ సినిమాలో పాటల రాసే అవకాశం వచ్చింది.

## పాటలు రాసిన సినిమాలు

* 6టీన్స్‌
* గర్ల్‌ఫ్రెండ్‌: ‘నువ్వేడికెళ్తి ఆడికొస్తా సువర్ణా..’, ‘ప్రేమెంత పనిచేసె నారాయణ’, ‘లష్కర్‌ బోనాల కాడ..‘
* ప్రేమలో.. పావనీ కళ్యాణ్‌
* జానకీ వెడ్స్‌ శ్రీరామ్‌
* మహానంది
* శ్రీరామచంద్రులు
* ఇదే నా మొదటి ప్రేమలేఖ
* అధినేత
* ఆచారి అమెరికా యాత్ర
* పటాస్‌
* సెల్ఫీరాజా
* నేటి మహాత్మ
* నో ఎంట్రీ

## పురస్కారాలు

* 2019: ‘జాతీయ కళారత్న’ అవార్డు
* విశిష్ట రచనా పురస్కారం (రచయితల సంఘం రజతోత్సవంలో చిరంజీవి, కె. రాఘవేంద్రరావు చేతులమీదుగా)

## ఇతర వివరాలు
తెలంగాణ ఉద్యమంలో 2003-04 కేసీఆర్‌తో సన్నిహిత్యంగా ఉంటూ ఉద్యమ పాటలను కూడా రాశాడు.

## మూలాలు

వర్గం:తెలుగు సినిమా పాటల రచయితలు
వర్గం:తెలుగు కళాకారులు
వర్గం:మంచిర్యాల జిల్లా వ్యక్తులు
వర్గం:మంచిర్యాల జిల్లా రచయితలు
వర్గం:తెలంగాణ సినిమా పాటల రచయితలు
నోరా ఫతేహి

**నోరా ఫతేహి** భారతదేశానికి చెందిన నటి, డ్యాన్సర్‌, మోడల్‌, సింగర్‌​, రియలిటీ షో జడ్జి. ఆమె 2014లో హిందీ సినిమా *రోర్ : టైగెర్స్ అఫ్ ది సుందర్బన్స్* సినిమా ద్వారా సినీరంగంలోకి అడుగుపెట్టి తెలుగులో టెంపర్‌, కిక్‌2, లోఫర్‌, ఊపిరి చిత్రాల్లో ఆడిపాడిన నోరా.. బాహుబలి సినిమాలో ‘మనోహరి’ పాటలోనూ మెప్పించింది.
## నటించిన సినిమాలు

## మూలాలు

వర్గం:హిందీ సినిమా నటీమణులు
వర్గం:1992 జననాలు
వై.ఎస్. జగన్మోహన్ రెడ్డి మంత్రివర్గం

ఆంధ్రప్రదేశ్ రాష్ట్రానికి చెందిన వై. ఎస్. జగన్ మోహన్ రెడ్డి మంత్రిత్వ శాఖ (లేదా దీనిని ఆంధ్రప్రదేశ్ 27వ మంత్రిత్వ శాఖ అని కూడా పిలుస్తారు) ఆంధ్రప్రదేశ్ ప్రభుత్వ కార్యనిర్వాహక శాఖను ఏర్పాటు చేసింది. ముఖ్యమంత్రితో పాటు 5 గురు ఉప ముఖ్యమంత్రులు, 20 మంది కేబినెట్ మంత్రులు ఉన్నారు.

## క్యాబినెట్ మంత్రులు

## జిల్లాల వారీగా మంత్రులు

## మునుపటి క్యాబినెట్ మంత్రులు

### మాజీ మంత్రులు

## మూలాలు

వర్గం:2022 స్థాపితాలు
వర్గం:ఆంధ్రప్రదేశ్ మంత్రిమండళ్ళు
వర్గం:ఆంధ్రప్రదేశ్ ప్రభుత్వం
వర్గం:ఆంధ్రప్రదేశ్ ప్రభుత్వ శాఖలు
వర్గం:వై.యస్.ఆర్. కాంగ్రెస్ పార్టీ
వర్గం:అధికారంలో లేని మంత్రిమండళ్లు
నడకుదుటి నరసింహారావు

**[[నడకుదుటి]] నరసింహారావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో బీసీ సంక్షేమశాఖ మంత్రిగా పని చేశాడు.
## రాజకీయ జీవితం
నడకుదిటి నరసింహారావు రాజకీయాల్లోకి రాక ముందు నావలు, పడవల తయారీలో చేసేవాడు, ఆ తరువాత నవీన ఇండస్ర్టీస్‌ ద్వారా రైస్‌మిల్లులకు అవసరమైన విడి భాగాలను తయారు చేసేవారు.  ఆయన 1982లో టిడిపి ఆవిర్భావం సమయంలో తెలుగుదేశం పార్టీలో చేరాడు. నరసింహారావు 1996 నుంచి 99 వరకు మచిలీపట్నం అర్బన్‌ బ్యాంకు అధ్యక్షులుగా పని చేసి 1999 అసెంబ్లీ ఎన్నికల్లో మచిలీపట్నం నియోజకవర్గం నుండి పోటీ చేసి గెలిచి చంద్రబాబు నాయుడు మంత్రివర్గంలో మత్స్యశాఖ, బీసీ సంక్షేమ శాఖ మంత్రిగా పని చేశాడు.

## మరణం
నడకుదుటి నరసింహారావు  అనారోగ్యం కారణంగా హైదరాబాద్‌లో చికిత్స పొందుతూ 2021 ఏప్రిల్ 2న మరణించాడు. ఆయనకు భార్య, ముగ్గురు కుమార్తెలు ఉన్నారు. పెద్ద కుమార్తెను మాజీ మంత్రి కొల్లు రవీంద్రకు ఇచ్చి వివాహం జరిపించారు.

## మూలాలు

వర్గం:2021 మరణాలు
వర్గం:తెలుగుదేశం పార్టీ రాజకీయ నాయకులు
రావుల రవీంద్రనాథ్ రెడ్డి

**రావుల రవీంద్రనాథ్ రెడ్డి** తెలంగాణ రాష్ట్రా వనపర్తి   జిల్లా     కొత్తకోట మండలం కనయపల్లి చెందిన రాజకీయా నాయకుడు. ఆయన అలంపూర్ నియోజకవర్గం నుండి మూడుసార్లు ఎమ్మెల్యేగా గెలిచాడు.
## శాసనసభకు పోటీ
:

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
శ్రీ వెంకటేశ్వర ఇన్స్టిట్యూట్ ఆఫ్ క్యాన్సర్ కేర్ అండ్ అడ్వాన్డ్స్ రీసెర్చ్

thumb|260x260px|శ్రీ వెంకటేశ్వర ఇన్స్టిట్యూట్ ఆఫ్ క్యాన్సర్ కేర్ అండ్ అడ్వాన్డ్స్ రీసెర్చ్, తిరుపతి
**శ్రీ వెంకటేశ్వర ఇన్స్టిట్యూట్ ఆఫ్ క్యాన్సర్ కేర్ అండ్ అడ్వాన్డ్స్ రీసెర్చ్** (ఆంగ్లం: Sri Venkateswara Institute of Cancer Care & Advanced Research) తిరుపతిలో టీటీడీ సహకారంతో టాటా ట్రస్టు ఆధ్వర్యంలో నిర్మిస్తున్న టాటా క్యాన్సర్ ఆస్పత్రి. దీని నిర్మాణానికి 2018 ఆగస్టు 31న అప్పటి ఆంధ్రప్రదేశ్ ముఖ్యమంత్రి నారా చంద్రబాబు నాయుడు ఆధ్వర్యంలో శంకుస్థాపన జరిగింది. టీటీడీ అవసరమైన 25 ఎకరాల విస్తీర్ణంలో స్థలాన్ని కేటాయించగా రూ.600 కోట్ల వ్యయంతో క్యాన్సర్ ఆస్పత్రిని నిర్మించడానికి టాటా ట్రస్ట్ చైర్మన్ రతన్ టాటా శ్రీకారం చుట్టారు. కాగా 2022 మే మాసం మొదటివారంలో బాధితులకు అందుబాటులోకి రానుంది.

క్యాన్సర్ వ్యాధి నివారణ దిశగా శ్రీ వెంకటేశ్వర క్యాన్సర్ వైద్య, విజ్ఞాన సంస్థ (ఎస్వీఐసీఏఆర్)ను రెండు దశల్లో పూర్తి చేసేలా ప్రణాళికను రూపొందించారు. తొలి దశలో ఆస్పత్రి నిర్మాణాన్ని పూర్తి చేశారు.

## ప్రారంభం
తిరుపతిలో టాటా ట్రస్ట్ ఆధ్వర్యంలో నిర్మించిన శ్రీ వెంకటేశ్వర ఇన్‌స్టిట్యూట్ ఆఫ్ క్యాన్స‌ర్ కేర్ అండ్ అడ్వాన్స్ రిసెర్చ్ (SVICCAR) ఆసుపత్రిని ఆంధ్రప్రదేశ్ రాష్ట్ర ముఖ్యమంత్రి వైఎస్ జగన్ మోహన్ రెడ్డి 2022 మే 5న ప్రారంభించారు. ఒక లక్షా 65 వేల చదరపు అడుగుల విస్తీర్ణంలో 180 కోట్ల రూపాయల వ్యయంతో విశాలమైన భవనాలు, అత్యాధునిక సౌకర్యాలతో ఈ ఆసుపత్రిని నిర్మించారు. దీని కోసం రాష్ట్ర ప్రభుత్వం, టీటీడీ సంపూర్ణ సహకారం అందించాయి. అంతర్జాతీయ ప్రమాణాలతో వైద్య సేవ‌లు అందించే ఈ ఆసుప‌త్రిలో మెడికల్, సర్జికల్, రేడియేషన్ ఆంకాలజీ లాంటి సేవలు క్యాన్సర్ రోగులకు అందుబాటులోకి వచ్చాయి.

## మూలాలు


వర్గం:తిరుపతి ఆసుపత్రులు
వర్గం: క్యాన్సర్ ఆసుపత్రులు
బల్లి కళ్యాణ్ చక్రవర్తి

**బల్లి కళ్యాణ్‌ చక్రవర్తి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను 2021 మార్చిలో ఎమ్మెల్యే కోటాలో ఆంధ్రప్రదేశ్ శాసనమండలికి ఎమ్మెల్సీగా ఎన్నికయ్యాడు.
## రాజకీయ జీవితం
కళ్యాణ్‌ చక్రవర్తి తండ్రి బల్లి దుర్గాప్రసాద్‌ 2019లో జరిగిన లోక్‌సభ ఎన్నికల్లో తిరుపతి లోక్‌సభ నియోజకవర్గం నుంచి వైసీపీ తరఫున ఎంపీగా గెలిచి 2020 సెప్టెంబరులో కరోనా వైరస్ బారిన పడి చికిత్స పొందుతూ గుండెపోటు రావడంతో చైన్నైలోని ఓ ఆసుపత్రిలో మరణించాడు. అతని తన తండ్రి హఠాన్మరణం తరువాత ప్రత్యక్ష రాజకీయాల్లోకి అడుగుపెట్టాడు. దుర్గా ప్రసాద్ కుటుంబాన్ని అన్ని విధాలా ఆదుకుంటామని ముఖ్యమంత్రి జగన్‌ హామీ ఇచ్చాడు.

ఆంధ్రప్రదేశ్ శాసనమండలికి 2021లో ఎమ్మెల్యేల కోటాలో ఆరు ఎమ్మెల్సీ స్థానాలకు జరిగిన ఎన్నికల్లో కళ్యాణ్ చక్రవర్తిని వైఎస్సార్‌సీపీ తరపున ఎమ్మెల్సీ అభ్యర్థిగా ముఖ్యమంత్రి వై.ఎస్. జగన్మోహన్ రెడ్డి 2021 ఫిబ్రవరి 25న ఖరారు చేశాడు. అతను శాసనసభ్యుల కోటాలో ఎమ్మెల్సీగా ఏకగ్రీవంగా ఎన్నికైనట్లు 2021 మార్చి 8న ఎమ్మెల్సీ ఎన్నికల రిటర్నింగ్‌ అధికారి అధికారికంగా ప్రకటించాడు. అతను శాసనసభ్యుడిగా 2021 ఏప్రిల్ 1న ప్రమాణ స్వీకారం చేశాడు.

బల్లి కళ్యాణ్ చక్రవర్తి  2024 ఆగష్టు 31న వైఎస్సార్ కాంగ్రెస్ పార్టీకి, ఎమ్మెల్సీ పదవికి రాజీనామా చేయగా, శాసనమండలి చైర్మన్ రాజీనామాను ఆమోదించలేదు. ఆయన 2025 సెప్టెంబర్ 19న ముఖ్యమంత్రి చంద్రబాబు నాయుడు సమక్షంలో తెలుగుదేశం పార్టీలో చేరాడు. 
## మూలాలు

వర్గం:1984 జననాలు
వర్గం:నెల్లూరు జిల్లా రాజకీయ నాయకులు
వర్గం:నెల్లూరు జిల్లా వ్యక్తులు
వర్గం:ఆంధ్రప్రదేశ్ శాసనమండలి సభ్యులు
వర్గం:ఆంధ్రప్రదేశ్ వ్యక్తులు
నడకుదుటి

**నడకుదుటి** తెలుగువారిలో కొందరి ఇంటిపేరు.

## ఇంటిపేరు గల వ్యక్తులు
* నడకుదుటి వీరరాజు (1871-1937) పిఠాపురానికి చెందిన రచయిత, పండితుడు. ఇతడు బాల్యంలోనే కవితలు అల్లడం ప్రారంభించాడు. ఏకసంథాగ్రాహి. అష్టావధానాలు చేశాడు. శిలా, తామ్ర శాసనాలు చదివి పత్రికలలో అనేక వ్యాసాలు వ్రాశాడు. విద్వజ్జన మనోరంజని అనే ముద్రాక్షరశాలను నెలకొల్పి అనేక అముద్రిత గ్రంథాలను పరిష్కరించి ప్రచురించాడు 
* నడకుదుటి నరసింహారావు, ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో బీసీ సంక్షేమశాఖ మంత్రిగా పని చేశాడు.

## మూలాలు

వర్గం:ఇంటిపేర్లు
కొండూరి రవీందర్ రావు

**కొండూరి రవీందర్‌రావు** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ రాష్ట్ర సహకార అపెక్స్‌ బ్యాంకు లిమిటెడ్‌ (టెస్కాబ్‌) చైర్మన్‌గా  పని చేశాడు.

కొండూరి రవీందర్ రావు డిసెంబర్ 2020లో నేషనల్ ఫెడరేషన్ ఆఫ్ స్టేట్ కో-ఆపరేటివ్ బ్యాంక్స్ (NAFSCOB) లిమిటెడ్ ఛైర్మన్‌గా ఏకగ్రీవంగా ఎన్నికయ్యాడు.
## రాజకీయ జీవితం
కొండూరి రవీందర్‌రావు కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేశాడు. ఆయన 2005లో గంభీరావుపేట మండలం గజసింగవరం నుంచి డైరెక్టర్‌గా, సింగిల్‌విండో చైర్మన్‌గా  ఎన్నికై కరీంనగర్‌ సహకార కేంద్ర బ్యాంక్‌ చైర్మన్‌గా ఎన్నికయ్యాడు. ఆయన 2013లో గంభీరావుపేట సింగిల్‌ విండో చైర్మన్‌గా ఎన్నికై రెండోసారి ఉమ్మడి కరీంనగర్‌ జిల్లా కేడీసీసీబీ చైర్మన్‌గా నియమితుడయ్యాడు.

కొండూరి రవీందర్‌రావు 2014లో తెలంగాణ  ప్రత్యేక రాష్ట్రం ఏర్పడిన తర్వాత జరిగిన అసెంబ్లీ ఎన్నికల్లో కాంగ్రెస్ పార్టీ తరపున సిరిసిల్ల నియోజకవర్గం నుండి ఎమ్మెల్యేగా పోటీ చేసి ఓడిపోయాడు, ఆయన అనంతరం టీఆర్ఎస్ పార్టీలో చేరి లో 2015లో తెలంగాణ రాష్ట్ర సహకార బ్యాంక్‌ (టెస్కాబ్‌)  చైర్మన్‌గా నియమితుడయ్యాడు.  రవీందర్‌రావు 2019లో అంతర్జాతీయ సహకార బ్యాంక్‌ల సమాఖ్య ఉపాధ్యక్షుడిగా నియమితులయ్యారు. దేశవ్యాప్తంగా సహకార రంగంలో పనిచేసే ఉద్యోగుల హెచ్‌ఆర్‌ పాలసీ అమలు కమిటీకి చైర్మన్‌గా ఉన్నారు. 

కొండూరి రవీందర్‌రావు తెలంగాణ స్టేట్‌ కో ఆపరేటివ్‌ అగ్రికల్చరల్‌ బ్యాంకు (టెస్కాబ్‌) చైర్మన్‌ పదవికి 2024 మే 31న రాజీనామా చేశాడు.
## మూలాలు

వర్గం:రాజన్న సిరిసిల్ల జిల్లా రాజకీయ నాయకులు
వర్గం:రాజన్న సిరిసిల్ల జిల్లా వ్యక్తులు
పులియాకుళం వినాయగర్ దేవాలయం

**పులియాకుళం వినాయగర్ దేవాలయం** వినాయకుడికి అంకితం చేయబడిన హిందూ దేవాలయం. ఇది భారతదేశంలోని తమిళనాడులోని కోయంబత్తూరులోని పులియాకులంలో ఉంది.
## చరిత్ర
వినాయగర్ మందిరం పులియాకులం మరియమ్మన్ ఆలయానికి ఉప దేవాలయం.  ప్రస్తుతం ఉన్న ఆలయాన్ని దేవేంద్ర కుల ట్రస్ట్ 1982లో ప్రారంభించింది. 
## విగ్రహం
ఈ విగ్రహం ఆసియా ఖండంలోనే అతిపెద్ద వినాయగర్ విగ్రహం. ఉత్తుకులి వద్ద ఉన్న భారీ గ్రానైట్ రాతితో ఈ విగ్రహాన్ని తయారు చేశారు.  ఈ విగ్రహం 19 అడుగుల ఎత్తు, దాదాపు 190 టన్నుల బరువు ఉంటుంది.
## మూలాలు


వర్గం:దేవాలయాలు
వర్గం:తమిళనాడు
ఇంద్రావతి చౌహాన్

**ఇంద్రావతి చౌహాన్** - ఒక భారతీయ నేపథ్య గాయని, ఆమె ప్రధానంగా తెలుగు చిత్ర పరిశ్రమలో సంచలనాత్మక పాటలకు ప్రసిద్ధి చెందింది. ఆమె పుష్ప: ది రైజ్ (2021) చిత్రం కోసం బ్లాక్‌బస్టర్ ఐటమ్ సాంగ్ ‘ఊ అంటావా మావ.. ఊఊ అంటావా మావ’ పాడిన తర్వాత ఇంటర్నెట్ సంచలనంగా మారింది.

ఇంద్రావతి చౌహాన్‌ మాస్‌ వాయిస్‌తో ఆలపించిన ఈ పాటకు దేవిశ్రీ ప్రసాద్‌ స్వరాలు సమకూర్చగా చంద్రబోస్‌ సాహిత్యం అందించారు. ఇక గతంలో హీరోయిన్ సమంత ఐటెం సాంగ్స్‌ చేయకపోవడం, పైగా అల్లు అర్జున్ తో అనగానే ఆ క్రేజ్‌ రెట్టింపు అయింది.

## బాల్యం
ఇంద్రావతి చౌహాన్‌ 1996 మార్చి 5న ఆంధ్రప్రదేశ్‌లోని అనంతపురంలోని గుత్తి మండలం బసినేపల్లె తాండలో బల్లు నాయక్, లక్ష్మీ దేవి దంపతులకు జన్మించారు.

వీరికి మంగ్లీ, ఇంద్రావతి చౌహాన్‌, వెంకటలక్ష్మి .. ముగ్గురు అమ్మాయిలతో పాటు ఒక అబ్బాయి శివ చౌహాన్ సంతానం. ఇంద్రావతి చౌహాన్‌ బంజారా కమ్యూనిటీకి చెందినది. ఆమె మాతృభాష గోర్ బోలి (లంబాడీ). ఇది లిపి లేని కారణంగా ప్రసిద్ధి చెందింది. జిల్లా కేంద్రంలో భారతీయ విద్యాభవన్ పబ్లిక్ స్కూల్ లో పాఠశాల చదువు, శ్రీ వెంకటేశ్వర కళాశాలలో డిప్లొమా పూర్తిచేసారు.

## జీవిత విశేషాలు
ఇంద్రావతి చౌహాన్‌ ఫోక్ సింగర్, సినీ నేపథ్య గాయని మంగ్లీ (సత్యవతి) చెల్లెలు. ఆమె కూడా జానపద పాటలు పాడుతారు. నర్తకి కూడా. సంగీత దర్శకుడు కోటి న్యాయ నిర్ణేతగా ‘బోల్ బేబీ బోల్’ రియాలిటీ షోలో పాడారు. జార్జిరెడ్డి సినిమాలో జాజిమొగులాలి అనే పాట పాడారు.

## గుర్తింపు
ప్రముఖ డిజిటల్ మీడియా గ్రూప్ ‘బిహైండ్ వుడ్’ యానివర్సరీ సెలబ్రేషన్స్ లో భాగంగా 2022 మే 22న ఈ ఏడాది అత్యధిక ప్రజాదరణ పొందిన సినిమాలు, సినీకళాకారులకు కు గోల్డ్ మెడల్స్ ప్రదానం చేయనుంది. అందులో భాగంగా బెస్ట్ సింగర్ విభాగంలో ‘పుష్ప’ చిత్రంలో ‘ఊ అంటావా మావా.. ఉఊ.. అంటావా మావా’ పాటను ఆలపించిన ఇంద్రావతి చౌహాన్‌ ఎంపిక అయింది.

## మూలాలు

వర్గం:అనంతపురం జిల్లా మహిళలు
వర్గం:తెలుగు సినిమా మహిళా నేపథ్య గాయకులు
బూట్ కట్ బాలరాజు

**బూట్‌కట్‌ బాలరాజు** 2023లో విడుదలైన తెలుగు సినిమా. బెక్కెం బ‌బిత స‌మర్ప‌ణ‌లో గ్లోబ‌ల్ ఫిలిమ్స్, లక్కీ మీడియా బ్యానర్స్‌పై బెక్కెం వేణుగోపాల్ నిర్మించిన ఈ సినిమాకు శ్రీ కొన్నేటి దర్శకత్వం వహించాడు. స‌య్యద్ సోహైల్, అనన్య నాగళ్ల, ఇంద్రజ, వెన్నెల కిశోర్, బ్రహ్మాజీ ప్రధాన పాత్రల్లో నటించారు. స‌య్యద్ సోహైల్ ఈ సినిమా ద్వారా తొలి నిర్మాత కూడా. 

ఈ సినిమా ఫిబ్రవరి 2న థియేటర్లలో విడుదలై ఫిబ్రవరి 26 నుండి ఆహా ఓటీటీలో స్ట్రీమింగ్ ప్రారంభమైంది.

## చిత్ర నిర్మాణం
బూట్‌కట్‌ బాలరాజు షూటింగ్ 2021 డిసెంబరు 8న హైదరాబాద్‌లో పూజా కార్యక్రమాలతో ప్రారంభమైంది. ఈ సినిమా ప్రారంభోత్సవానికి ముఖ్యఅతిథిధులుగా వచ్చిన నిర్మాత దిల్‌ రాజు ముహూర్తపు సన్నివేశానికి క్లాప్‌నివ్వగా, నిర్మాత మిర్యాల రవీందర్ రెడ్డి కెమెరా స్విచ్‌ ఆన్‌ చేయగా అనిల్‌ రావిపూడి మొదటి షాట్‌ను డైరెక్ట్‌ చేశాడు. సోహెల్ పుట్టిన‌రోజు సంద‌ర్భంగా చిత్ర యూనిట్ ఈ సినిమా గ్లింప్స్ ను ఏప్రిల్ 18న విడుద‌ల చేసింది.

## నటీనటులు
*స‌య్యద్ సోహైల్ - బాలరాజు
*మేఘలేఖ - మహాలక్ష్మి
*ఇందుకూరి సునీల్ వర్మ - పికె
*అనన్య నాగళ్ల
*ఇంద్రజ
*వెన్నెల కిశోర్
*బ్రహ్మాజీ
*ఆనంద చక్రపాణి
*ఝాన్సి
*సిరి హనుమంత్
*జబర్దస్త్‌ రోహిణి
*మాస్ట‌ర్ రామ్ తేజ‌స్‌

## సంగీతం
ఈ చిత్రం సంగీతం, సౌండ్‌ట్రాక్ ఆల్బమ్‌ను భీమ్స్ సిసిరోలియో స్వరపరిచారు.

## సాంకేతిక నిపుణులు
*బ్యానర్: గ్లోబ‌ల్ ఫిలిమ్స్, లక్కీ మీడియా
*నిర్మాత:బెక్కెం వేణుగోపాల్ 
*కథ, స్క్రీన్‌ప్లే, దర్శకత్వం:శ్రీ కొన్నేటి 
*సంగీతం:  భీమ్స్‌ సిసిరోలియో
*సినిమాటోగ్రఫీ: గోకుల్ భారత

## మూలాలు

వర్గం:2022 తెలుగు సినిమాలు
చిన్ని

**చిన్ని** 2022లో విడుదలైన తెలుగు సినిమా. అమెజాన్ సమర్పణలో  స్క్రీన్ సీన్ మీడియా ఎంట‌ర్‌టైన్‌మెంట్ ప్రై. లి బ్యానర్‌పై 'సాని కాయిధ‌మ్' అనే తమిళ చిత్రాన్ని 'చిన్ని' పేరుతో తెలుగులోనూ విడుదల చేయనున్నారు. కీర్తి సురేష్,  సెల్వ రాఘవన్‌ ప్రధాన పాత్రల్లో నటించిన ఈ సినిమాకు అరుణ్‌ మాతేశ్వరన్‌ దర్శకత్వం వహించిగా, ఈ సినిమా టీజర్‌ను ధనుష్ ఏప్రిల్‌ 22న విడుదల చేయగా, సినిమాను అమెజాన్ ప్రైమ్ వీడియో ఓటీటీలో మే 6న విడుదలైంది.
## కథ
సఖినేటి పల్లికి చెందిన ఒక కానిస్టేబుల్ చిన్ని(కీర్తి సురేష్). ఆమెను 24హత్యలు చేసినందుకు పోలీసులు అరెస్ట్ చేస్తారు. ఆమెకు తోడుగా ఉన్నా రంగయ్య(సెల్వ రాఘవన్‌) ను కూడా అరెస్ట్ చేస్తారు. అసలు వీరిద్దరూ ఎవరు..? ఎందుకు ఇన్ని హత్యలు చేయాల్సి వచ్చింది. కానిస్టేబుల్ చిన్నికి జరిగిన అన్యాయం ఏంటి? ఎవరిమీద ఆమె పగ తీర్చుకుంటుంది..? అనేదే మిగతా సినిమా కథ.

## నటీనటులు
*కీర్తి సురేష్   
*సెల్వ రాఘవన్‌
*కన్నా రవి
*లిజ్జీ ఆంటోనీ
* ఆడుకలం మురుగదాస్
## సాంకేతిక నిపుణులు
*బ్యానర్:  స్క్రీన్ సీన్ మీడియా ఎంట‌ర్‌టైన్‌మెంట్ ప్రై. లి  
*నిర్మాత:  సిద్ధార్థ్  రావిపాటి 
*కథ, స్క్రీన్‌ప్లే, దర్శకత్వం:  అరుణ్‌ మాతేశ్వరన్‌
*సంగీతం: సామ్ సి.ఎస్
*సినిమాటోగ్రఫీ: యామిని  యజ్ఞమూర్తి  

## మూలాలు

వర్గం:2022 తెలుగు సినిమాలు
తూంకుంట నర్సారెడ్డి

**తూంకుంట నర్సారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన 2009లో గజ్వేల్ నియోజకవర్గం నుండి ఎమ్మెల్యేగా గెలిచాడు.

## రాజకీయ జీవితం
తూంకుంట నర్సారెడ్డి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేశాడు. ఆయన 2009లో జరిగిన ఆంధ్రప్రదేశ్ శాసనసభ ఎన్నికల్లో గజ్వేల్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో తెలంగాణ  ప్రత్యేక రాష్ట్రం ఏర్పడిన తర్వాత జరిగిన అసెంబ్లీ ఎన్నికల్లో పోటీ చేసి ఓడిపోయాడు. నర్సారెడ్డి అనంతరం కాంగ్రెస్ పార్టీని వీడి 2014 మే 20న హైదరాబాద్‌లోని తెలంగాణ భవన్‌లో తెలంగాణ రాష్ట్ర సమితి పార్టీలో చేరాడు.

తూంకుంట నర్సారెడ్డి 2017 మే 29న తెలంగాణ రాష్ట్ర రోడ్‌ డెవలప్‌మెంట్‌ అథారిటీ ఛైర్మన్‌గా నియమితుడయ్యాడు. ఆయన టీఆర్ఎస్ పార్టీ వ్యతిరేక కార్యక్రమాలకు పాల్పడుతున్నాడని తెలియడంతో 2018 అక్టోబర్ 20న సస్పెన్షన్ చేశారు. ఆయన అనంతరం కాంగ్రెస్ పార్టీలో చేరి ప్రస్తుతం సిద్దిపేట జిల్లా కాంగ్రెస్ పార్టీ (డీసీసీ) అధ్యక్షుడిగా పని చేస్తున్నాడు.

## మూలాలు

వర్గం:ఆంధ్రప్రదేశ్ శాసన సభ్యులు (2009)
వర్గం:భారత జాతీయ కాంగ్రెస్ నాయకులు
రావి (ఇంటిపేరు)

రావిచెట్టు (ఆంగ్లం Sacred Fig also known as Bo) లేదా పీపల్ (హిందీ) లేదా అశ్వత్థ వృక్షము మర్రి జాతికి చెందిన ఒక చెట్టు.
----
రావి - ఇది కొందరు వ్యక్తుల ఇంటిపేరు.

* రావి కొండలరావు  (ఫిబ్రవరి 11, 1932 - జూలై 28, 2020) నటుడు, దర్శకుడు, రచయిత, పాత్రికేయుడు, నిర్మాత, బహుముఖ ప్రజ్ఞాశాలి. దాదాపు 600 చిత్రాలలో నటించాడు. ఈయన భార్య రాధాకుమారి కూడా సినీ నటి.
* రావి నారాయణరెడ్డి, (జూన్ 5, 1908 - సెప్టెంబర్ 7, 1991) కమ్యూనిస్టు నాయకుడు, తెలంగాణ పోరాటంలో ముఖ్యుడు. ఆయన సంఘ సంస్కర్త, ఉదార ప్రజాస్వామ్యవాది. ఆంధ్రమహాసభ ప్రారంభించిన సాంస్కృతికోద్యమాన్ని క్రమానుగుణంగా వామపక్ష సాయుధ పోరాటంగా పరివర్తన చేసిన గొప్ప నాయకుడు. తెలంగాణ సాయుధ పోరాటానికి ఆద్యునిగా కూడా ఆయనను పేర్కొనవచ్చు.
* రావి వెంకటరమణ, ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2004లో జరిగిన ఆంధ్రప్రదేశ్ శాసనసభ ఎన్నికల్లో ప్రత్తిపాడు నియోజకవర్గం నుండి ఎమ్మెల్యేగా గెలిచాడు.

## మూలాలు
కణ్మనీ రాంబో ఖతీజా

**కణ్మనీ రాంబో ఖతీజా** 2022లో విడుదలైన తెలుగు సినిమా. రౌడీ పిక్చర్స్, సెవెన్ స్క్రీన్  స్టూడియోస్ బ్యానర్‌పై విఘ్నేష్ శివన్, నయనతార, ఎస్.ఎస్. లలిత్ కుమార్ తమిళంలో నిర్మించిన 'కాతు వాక్కుల రెండు కాదల్‌'ను తెలుగులో 'కణ్మనీ రాంబో ఖతీజా'గా విడుదల చేయనున్నారు. విజయ్ సేతుపతి, సమంత, నయన తార ప్రధాన పాత్రల్లో నటించిన ఈ సినిమాకు విఘ్నేష్ శివన్ దర్శకత్వం వహించిగా, ఈ సినిమా టీజర్‌ను ఫిబ్రవరి 11న విడుదల చేయగా, సినిమాను ఏప్రిల్‌ 28న విడుదలైంది. కణ్మణి రాంబో ఖతీజా మే 27న హాట్‌స్టార్‌ ఓటీటీలో విడుదలైంది.

## నటీనటులు
*విజయ్ సేతుపతి
*సమంత 
*నయన తార
*ప్రభు
*పార్థిబన్
*ఆర్జే బాలాజీ
*మన్సూర్ అలీ ఖాన్ 
*ఆనంద్ రాజ్ 
*రాజేంద్రన్
* రెడిన్ కింగ్స్లీ
* షిహాన్ హుస్సేని

## సాంకేతిక నిపుణులు
*బ్యానర్:  రౌడీ పిక్చర్స్, సెవెన్ స్క్రీన్  స్టూడియోస్  
*నిర్మాత:  విఘ్నేష్ శివన్, నయన తార, ఎస్.ఎస్. లలిత్ కుమార్
*కథ, స్క్రీన్‌ప్లే, దర్శకత్వం:  విఘ్నేష్ శివన్
*సంగీతం: అనిరుధ్ రవిచందర్
*సినిమాటోగ్రఫీ: ఎస్.ఆర్.కథిర్విజయ్ కార్తీక్ కణ్ణన్   

## మూలాలు

వర్గం:2022 తెలుగు సినిమాలు
వర్గం:విజయ్ సేతుపతి నటించిన సినిమాలు
ధృతి సహారన్

**ధృతి సహారన్**, బెంగాలీ సినిమా నటి, గాయని.

## జీవిత విశేషాలు
కోల్‌కతాలో పుట్టిన ధృతి, ముంబైలో పెరిగింది. ఇంజనీర్ విద్యను చదివింది.

## సినిమారంగం
2012లో వచ్చిన *ప్యూర్ పంజాబీ* సినిమాలో తొలిసారిగా నటించిన ధృతి, 2013లో పిటిసి పంజాబీ ఫిల్మ్ అవార్డ్స్‌లో ఉత్తమ తొలి నటి కేటగిరీకి ఎంపికైంది. కానీ, మోనికా బేడి చేతిలో ఓడిపోయింది. *పింకీ మోగే వాలీ* సినిమాలోని "బిల్లో తుమ్కా" అనే హిట్ పాట వీడియోలో కూడా నటించింది. 2014లో రెండవ సినిమాలో *సద్దా హక్*లో నటించి, పిటిసి పంజాబీ ఫిల్మ్ అవార్డ్స్‌లో ఉత్తమ నటిగా క్రిటిక్స్ ఛాయిస్ అవార్డును గెలుచుకుంది.

## సినిమాలు

## మూలాలు

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:పంజాబీ సినిమా నటీమణులు
తారా సుతారియా

**తారా సుతారియా** భారతదేశానికి చెందిన సినిమా నటి. ఆమె 2019లో 'స్టూడెంట్ ఆఫ్ ద ఇయర్ 2' సినిమాతో సినీరంగంలోకి అడుగుపెట్టింది.
## జననం, విద్యాభాస్యం
తారా సుతారియా 1995 నవంబర్ 19న ముంబైలో హిమాన్షు సుతారియా, టీనా సుతారియా  దంపతులకు జన్మించింది. ఆమె ముంబైలోని సెయింట్ ఆండ్రూస్ కాలేజ్ నుండి డిగ్రీ పూర్తి చేసింది.
## నటించిన సినిమాలు

### టెలివిజన్

## మూలాలు

వర్గం:1995 జననాలు
వర్గం:హిందీ సినిమా నటీమణులు
శివాని సైనీ

**శివాని సైనీ**, హిందీ - పంజాబీ సినిమా నటి, మోడల్. *హ్యాపీ గో లక్కీ* అనే పంజాబీ సినిమాతో  సినిమారంగంలోకి ప్రవేశించింది.

## జీవిత విశేషాలు
శివాని 1988, డిసెంబరు 31న జన్మించింది. గతంలో ఫ్యాషన్ డిజైనర్‌గా పనిచేసింది.

## కెరీర్
శివాని 2014లో వచ్చిన *హ్యాపీ గో లక్కీ అనే  పంజాబీ సినిమాలో* తొలిసారిగా నటించింది. తరువాత ఐశ్వర్య రాయ్ బచ్చన్, రణదీప్ హుడా, రిచా చద్దాతో కలిసి *[[సర్బ్ జిత్|సరబ్‌జిత్‌]]* సినిమాలోసరబ్‌జిత్ పెద్ద కుమార్తె స్వపన్ పాత్రలో ఎంపికైంది. *5 వెడ్డింగ్స్‌ అనే హాలీవుడ్ సినిమాలో* దేవికగా నటించింది. *జై మమ్మీ ది* అనే హిందీ సినిమాలో  *ఇక్కో* మిక్కే అనే పంజాబీ సినిమాలో నటించింది.

## సినిమాలు

## మూలాలు

## బయటి లింకులు
* 
* 

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:1988 జననాలు
హీరోపంతి 2

**హీరోపంతీ 2** 2022లో హిందీలో విడుదలైన రొమాంటిక్‌ యాక్షన్‌ సినిమా.  నడియాద్వాలా గ్రాండ్‌సన్ ఎంటర్‌టైన్‌మెంట్ బ్యానర్‌పై సాజిద్ నదియాద్వాలా నిర్మించిన ఈ సినిమాకు అహ్మద్ ఖాన్ దర్శకత్వం వహించాడు. టైగర్ ష్రాఫ్, తారా సుతారియా, నవాజుద్దీన్ సిద్ధికి ప్రధాన పాత్రల్లో నటించిన ఈ సినిమా ట్రైలర్‌ను మార్చి 17న విడుదల చేయగా, సినిమాను ఏప్రిల్‌ 29న విడుదలైంది.
## నటీనటులు
*టైగర్ ష్రాఫ్
*తారా సుతారియా
*నవాజుద్దీన్ సిద్ధికి
*జాకిర్  హుస్సేన్ 
*అమృతా సింగ్   
*కృతి సనన్ -ప్రత్యేక పాటలో
*జాకీర్ హుస్సేన్

## మూలాలు

## బయటి లింకులు
* 

వర్గం:2022 సినిమాలు
వర్గం:హిందీ సినిమాలు
ఇషా రిఖి

**ఇషా రిఖి**, పంజాబి సినిమా నటి, మోడల్. 2013లో వచ్చిన *జట్ బాయ్స్ పుట్ జట్టన్ దే* అనే పంజాబీ సినిమాతో సినిమారంగంలోకి అడుగుపెట్టింది. 2014లో *హ్యాపీ గో లక్కీ*, *మేరే యార్ కమీనీ* సినిమాలు, 2015లో వాట్ ది జాట్‌ సినిమాలలో నటించింది. 2016లో గిప్పీ గ్రెవాల్, అమీ విర్క్ నటించిన *అర్దాస్* కూడా మంచి పాత్రను పోషించింది. "నవాబ్జాదే" అనే సినిమాతో బాలీవుడ్ సినిమారంగం లో ప్రవేశించింది.

## సినిమాలు

## మూలాలు

వర్గం:1993 జననాలు
వర్గం:జీవిస్తున్న ప్రజలు
వర్గం:పంజాబీ సినిమా నటీమణులు
వర్గం:హిందీ సినిమా నటీమణులు
రాధా సలూజా

**రాధా సలూజా**, హిందీ - పంజాబీ సినిమా నటి. తమిళం, బెంగాలీ, మలయాళం, తెలుగు, కన్నడ సినిమాలలో కూడా నటించింది.

## సినిమారంగం
రాధా సలూజా ఫిల్మ్ అండ్ టెలివిజన్ ఇన్‌స్టిట్యూట్ ఆఫ్ ఇండియాలో చదువుకుంది. ఎంజి రామచంద్రన్ పక్కన *ఇంద్రు పోల్ ఎండ్రుమ్ వాఙ్గా,* *ఇదయక్కని* వంటి సినిమాలలో నటించి ప్రసిద్ధి చెందింది. ఈ రెండు సినిమాలు తమిళంలో బ్లాక్‌బస్టర్‌గా నిలిచాయి. 1972లో *హర్ జీత్*, 1973లో *ఏక్ ముత్తి ఆస్మాన్* (1973) వంటి హిందీ సినిమాలలోనూ, 1975లో *మోర్ని* వంటి పంజాబీ సినిమాలో నటించి గుర్తింపు పొందింది.

## వ్యక్తిగత జీవితం
రాధా సలూజా సుప్రసిద్ధ సినిమా ఎడిటర్ రేణు సలూజా అక్క. రాధా సలూజా కొంతకాలం సినిమాల్లో పనిచేసిన తర్వాత లాస్ ఏంజిల్స్‌కు వెళ్ళింది, అక్కడ రేడియో ప్రోగ్రాం హోస్ట్ షమీమ్ జైదీని వివాహం చేసుకుంది. యునైటెడ్ స్టేట్స్‌లో నివసిస్తున్నప్పుడు, లాస్ ఏంజిల్స్ కోర్టులో ఆసియా భాషలకు ప్రత్యేక వ్యాఖ్యాతగా పనిచేస్తున్న ఫెడరల్ లా సర్వీసెస్‌లో ఉద్యోగంలో చేరింది.

## నటించింది
### హిందీ

### పంజాబీ

### తమిళం

### బెంగాలీ

### తెలుగు

### కన్నడ

### మలయాళం

## మూలాలు

## బయటి లింకులు
* 
* బాలీవుడ్ హంగామాలో రాధా సలూజా

వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
గెహనా వశిష్ట్

**గెహనా వశిష్ట్‌** భారతదేశానికి చెందిన మోడల్‌, సినిమా నటి. ఆమె `ఫిల్మ్ దునియా` సినిమాతో హిందీ సినీరంగంలోకి అడుగుపెట్టి 2007లో తెలుగు విడుదలైన 'ఆపరేషన్ దుర్యోధన' సినిమాలో ఐటెమ్‌ సాంగ్‌ నటించి 'ఆపరేషన్ దుర్యోధన 2', 'అనుకున్నది ఒకటి అయినది ఒకటి', 'నమస్తే', '33 ప్రేమ కథలు','ఐదు','ప్రేమించు పెళ్లాడు', 'బీటెక్‌ లవ్‌ స్టోరీ'వంటి పాలు తెలుగు సినిమాల్లో ఐటెమ్‌ సాంగ్స్ చేసింది.
## నటించిన సినిమాలు

## వివాదాలు
మంబైలోని మలాడ్ ఏరియాలోని ఓ బంగ్లాలో సాగుతున్న పోర్న్ వీడియో రాకెట్‌  కేసుతో నటి గెహ్నా వశిష్ట్ సంబంధం ఉండటంతో పోలీసులు ఆమెను 2021 ఫిబ్రవరిలో అరెస్ట్ చేశారు.

## మూలాలు

## బయటి లింకులు
* 
* 
* 
వర్గం:హిందీ సినిమా నటీమణులు
వర్గం:1988 జననాలు
ఉపాధ్యాయుల

**ఉపాధ్యాయుల** తెలుగువారిలో కొందరి ఇంటిపేరు. దీనికి మూలం: ఉపాధ్యాయుడు.

* ఉపాధ్యాయుల అప్పల నరసింహమూర్తి లేదా (యు.ఎ. నరసింహమూర్తి) సాహితీవేత్త. 
* ఉపాధ్యాయుల మురళీకృష్ణ, రసాయన శాస్త్ర పరిశోధకుడు. 
* ఉపాధ్యాయుల సూర్యనారాయణ రావు (1923–1971) తెలుగు నాటక రచయిత, జర్నలిస్ట్, ఆంధ్రప్రదేశ్ లోని విజయనగరంలో నివసించి, జర్నలిస్టుగా పనిచేశాడు.
మౌనమే ఇష్టం

**మౌన‌మే ఇష్టం** 2019లో విడుదలైన తెలుగు సినిమా. ఏకే మూవీస్ బ్యానర్‌పై ఆశా అశోక్ నిర్మించిన ఈ సినిమాకు అశోక్ కుమార్ ద‌ర్శ‌క‌త్వం వహించాడు. రామ్ కార్తీక్‌, పార్వ‌తి అరుణ్, రీతూ వర్మ ప్ర‌ధాన పాత్ర‌ల్లో నటించిన ఈ సినిమా మార్చి 14న విడుదలైంది.
## నటీనటులు

*రామ్ కార్తీక్
*పార్వతీ అరుణ్
*రీతూ వర్మ
*నాజర్
*సూర్య 
*అభయ్ బేతిగంటి
* రాజశ్రీ నాయర్
*మల్లేష్ 
*జయచంద్ర 
*అరుణ్ ముగు
*లక్ష్మి మీనన్ 
*భవాని 
*ఇందు ఆనంద్ 
*లవ కుమార్

## సాంకేతిక నిపుణులు
*బ్యానర్: ఏకే మూవీస్ 
*నిర్మాత:  ఆశా అశోక్ 
*కథ, స్క్రీన్‌ప్లే, దర్శకత్వం:  అశోక్ కుమార్
*సంగీతం: వివేక్ మహదేవా
*సినిమాటోగ్రఫీ:  రామ్ తులసి

## మూలాలు

## బయటి లింకులు
* 

వర్గం:2019 తెలుగు సినిమాలు
పార్వతీ అరుణ్

**పార్వతీ అరుణ్** భారతదేశానికి చెందిన సినిమా నటి. ఆమె 2017లో మలయాళం సినిమా 'చెంబరథిపూ' తో సినీరంగంలోకి అడుగుపెట్టి మలయాళంతో పాటు తెలుగు, తమిళం, కన్నడ భాషా సినిమాల్లో నటించింది.
## నటించిన సినిమాలు

## మూలాలు

## బయటి లింకులు
*

వర్గం:1998 జననాలు
వర్గం:కేరళ వ్యక్తులు
ఓ మనిషి నీవెవరు

**ఓ మనిషి నీవెవరు** 2021లో విడుదలైన తెలుగు సినిమా. గాడ్ మినీస్ర్టీస్ స‌మ‌ర్ప‌ణ‌లో స్వ‌ర్ణ క్రియేష‌న్స్ బ్యానర్‌పై స్వ‌ర్ణ కుమారి దొండ‌పాటి నిర్మించిన ఈ సినిమాకు కృష్ణ మూర్తి, రాజ్ కుమార్ నాయుడు ద‌ర్శ‌క‌త్వం వహించారు. రిజ్వాన్ క‌ల్‌షాన్, సుమ‌న్, చ‌ల‌ప‌తిరావు, హ‌రి, త‌రుణ్ కుమార్ ప్ర‌ధాన పాత్ర‌ల్లో నటించిన ఈ సినిమా తెలుగుతో పాటు తమిళ, కన్నడ, మలయాళ, ఒడిస్సా, హిందీ, ఇంగ్లీష్ భాషల్లో జనవరి 22న విడుదలైంది.
## నటీనటులు

* సుమ‌న్
* చ‌ల‌ప‌తిరావు
* రిజ్వాన్ క‌ల్‌షాన్ 
*  హ‌రి
* త‌రుణ్ కుమార్
* ప‌ల్లె విష్ణు వ‌ర్ద‌న్ రెడ్డి
* డింపు ఫ‌ణికుమార్
* జెన్ని
* జూనియ‌ర్ రేలంగి
*  బి.హెచ్.ఈ.యఎల్. ప్ర‌సాద్
*  ఆకెళ్ల‌
* సంగీత్ ఆనంద్
* మునీశ్వ‌ర‌రావు
* జాను
* అరుణ 

## సాంకేతిక నిపుణులు
*బ్యానర్:  స్వ‌ర్ణ క్రియేష‌న్స్
*నిర్మాత: స్వ‌ర్ణ కుమారి దొండ‌పాటి 
*కథ,దర్శకత్వం: కృష్ణ మూర్తి, రాజ్ కుమార్ నాయుడు 
*స్క్రీన్‌ప్లే:  గోపాల‌కృష్ణ  దొండ‌పాటి
*సంగీతం: ప్ర‌భాక‌ర్ 
*సినిమాటోగ్రఫీ:  సూర్య భ‌గ‌వాన్ మోటూరి
*మాట‌లు : జి. విజ‌య
* పాట‌లు : విన‌య్ కుమార్
* కొరియోగ్ర‌ఫీ :  వేణు మాస్ట‌ర్
*ఆర్ట్: సుభాష్
* ఎడిటింగ్ : వి. నాగిరెడ్డి

## మూలాలు

వర్గం:2021 తెలుగు సినిమాలు
వర్గం:సుమన్ నటించిన సినిమాలు
కృష్ణుడి బటర్ బాల్

**కృష్ణుడి బటర్‌బాల్** (వాన్ ఇరై కల్ లేదా కృష్ణుడి జిగాంటిక్ బటర్‌బాల్ అని కూడా పిలుస్తారు) భారతదేశంలోని తమిళనాడు రాష్ట్రంలోని చారిత్రక తీరప్రాంత రిసార్ట్ పట్టణం మామల్లాపురంలో ఉన్న ఒక భారీ గ్రానైట్ బండరాయి.

7వ, 8వ శతాబ్దాల కాలంలో పల్లవ రాజవంశంచే హిందూ మతపరమైన స్మారక చిహ్నాలుగా నిర్మించబడిన యునెస్కో ప్రపంచ వారసత్వ ప్రదేశం అయిన మామల్లపురంలోని మాన్యుమెంట్స్ సమూహంలో భాగంగా ఇది ఒక ప్రసిద్ధ పర్యాటక ఆకర్షణగా ఉంది. ఇది ఆర్కియోలాజికల్ సర్వే ఆఫ్ ఇండియాచే రక్షిత జాతీయ స్మారక చిహ్నంగా జాబితా చేయబడింది.
## వ్యుత్పత్తి శాస్త్రం
అసలు పేరు, వాన్ ఇరై కల్, అట్లాస్ అబ్స్క్యూరా ప్రకారం, తమిళం నుండి "స్టోన్ ఆఫ్ స్కై గాడ్"గా అనువదించబడింది. హిందూ గ్రంధాల ప్రకారం, శ్రీ కృష్ణుడి తరచుగా తన తల్లి నుండి వెన్న దొంగిలించాడు;  ఇది బండరాయి పేరుకు దారి తీసి ఉండవచ్చు.
## చరిత్ర
పల్లవ రాజు నరసింహవర్మన్ (630–668 CE) కూడా బండరాయిని తరలించడానికి విఫల ప్రయత్నం చేసాడు. భారతీయ తమిళ రాజు రాజ రాజ చోళుడు (985, 1014 CE) ఈ భారీ రాతి బండరాయి సంతులనం నుండి ప్రేరణ పొందాడు, ఇది తంజావూరు బొమ్మై అని పిలువబడే ఎప్పుడూ పడని మట్టి బొమ్మల సృష్టికి దారితీసింది, ఇది సగం గోళాకార పునాదిని కలిగి ఉంటుంది. 1908లో అప్పటి నగర గవర్నర్ ఆర్థర్ హేవ్‌లాక్ భద్రతా కారణాల దృష్ట్యా బండరాయిని దాని స్థానం నుండి తరలించడానికి ఏడు ఏనుగులను ఉపయోగించేందుకు ప్రయత్నించారు, కానీ విజయవంతం కాలేదు. 12 అక్టోబర్ 2019న, భారత ప్రధాని నరేంద్ర మోడీ, చైనా అధ్యక్షుడు జి జిన్‌పింగ్ తమ రెండవ "అనధికారిక శిఖరాగ్ర సమావేశం" సందర్భంగా కృష్ణ బటర్‌బాల్ ను సందర్శించారు. In 1969, a tour-guide is said to credit its present name, *Krishna's Butterball*, to Indira Gandhi who was on a tour of the city.
## వివరాలు
ఈ బండరాయి సుమారు ఆరు మీటర్లు (20 అడుగులు) ఎత్తు, ఐదు మీటర్ల (16 అడుగులు) వెడల్పు, దాదాపు 250 టన్నుల బరువు ఉంటుంది. ఇది సహజంగా కోతకు గురైన కొండ, 1,200 సంవత్సరాలుగా అదే స్థలంలో ఉన్నట్లు చెప్పబడే 1.2-మీటర్ల (4 అడుగులు) ఎత్తైన పునాదిపై వాలుపై తేలియాడుతూ, నిలబడినట్లు అనిపిస్తుంది. పైభాగంలో ఉన్న బండరాయి కొంత భాగం క్షీణించింది, ఇది వెనుక నుండి సగం గోళాకార రాయిలా కనిపిస్తుంది, అయితే ఇది ఇతర మూడు వైపుల నుండి గుండ్రంగా కనిపిస్తుంది.
## మూలాలు


వర్గం:పర్యాటక ప్రదేశాలు
వర్గం:తమిళనాడు పర్యాటక ప్రదేశాలు
రాణి అన్నాదురై

**రాణి అన్నాదురై** తిరుముల్లైవాయల్‌లో జన్మించారు. ద్రవిడ మున్నేట్ర కజగం (DMK) వ్యవస్థాపకుడు, తమిళనాడు మాజీ ముఖ్యమంత్రి సి. ఎన్. అన్నాదురై భార్య.

## ప్రారంభ జీవితం
రాణి C N అన్నాదురైని 1930లో వివాహం చేసుకుంది. అన్నాదురై చెన్నైలోని పచ్చయ్యప్ప కళాశాలలో విద్యార్థిగా ఉన్నప్పుడు.  వారు సాంప్రదాయ హిందూ పద్ధతిలో వివాహం చేసుకున్నారు.

రాణి, అన్నాదురై దంపతులకు సొంత పిల్లలు లేరు.  వారు అన్నాదురై అక్క పిల్లలను దత్తత తీసుకున్నారు.  అతని సోదరి, రాజమణి అమ్మాళ్, వారితో నివసించారు, వారి ఇంటిని చూసుకున్నారు.  రాజమణి అమ్మాళ్‌కు నలుగురు కుమారులు ఉన్నారు, అన్నాదురై, అతని భార్య రాణి వారందరినీ దత్తత తీసుకున్నారు.                       
## ప్రజా జీవితం
అన్నాదురై పనికి, రాజకీయ జీవితానికి రాణి చాలా సపోర్ట్ చేసింది.  కన్నన్ ఆర్ రచించిన సి ఎన్ అన్నాదురై జీవిత చరిత్రలో, అతను అర్థరాత్రి చదువుతున్నప్పుడు ఆమె అతనిని ఎప్పుడూ డిస్టర్బ్ చేయదని పేర్కొంది, ఎందుకంటే అతని పని దేశ సేవలో ఉందని ఆమె గ్రహించింది.  హిందీ వ్యతిరేక ఆందోళనలో అతని పాత్ర కారణంగా 1938లో అరెస్టయినప్పుడు ఆమె భయపడిపోయినప్పటికీ, ఆమె తరచుగా జైలులో అతనిని సందర్శించేది.

అన్నాదురై మరణం తర్వాత, రాణి అన్నాదురై AIADMK, DMK, స్వతంత్ర అభ్యర్థిగా కూడా రాజకీయాల్లో క్రియాశీలకంగా కొనసాగారు. ఆమె బెంగళూరు నార్త్ నియోజకవర్గం 1977లో స్వతంత్ర అభ్యర్థిగా. ఆమెకు 924 ఓట్లు వచ్చాయి, కానీ చివరికి కాంగ్రెస్ అభ్యర్థి చేతిలో ఓడిపోయారు.

ఆమె అనేక సాంస్కృతిక కార్యక్రమాలలో కూడా పాల్గొంది,, 1969లో తమిళ ఇసై సంగంచే గౌరవించబడింది.

రాణి అన్నాదురై  1996 మే 6న 82 సంవత్సరాల వయస్సులో మద్రాస్లో మరణించారు.

## మూలాలు
రొమాన్స్ విత్ ఫైనాన్స్

**రొమాన్స్ విత్ ఫైనాన్స్** 2016లో విడుదలైన తెలుగు సినిమా. రిషి ఎంట‌ర్‌టైన్‌మెంట్స్, సిరికొండ నంది వాహన ఎంట‌ర్‌టైన్‌మెంట్స్ బ్యానర్‌పై రాజు కుంపట్ల దర్శకత్వం వహించిన ఈ సినిమాను జనార్దన్ మందుముల నిర్మించాడు. సతీష్ బాబు, మెరీనా, ధన్‌రాజ్, చంటి ప్రధాన పాత్రల్లో నటించిన ఈ సినిమా 2016 మార్చి 18న విడుదలైంది.
## కథ
జై (సతీష్ బాబు), చైత్ర (మెరీన అబ్రహం)  ఒకే కాలేజీలో చావుకుంటూ ఉంటారు. జై చైతర్ను ప్రేమిస్తుంటాడు, కాలక్రమంలో చైత్ర కూడా జైను ఇష్టపడుతుంది.ఈ క్రమంలో ఒకరోజు జై చైత్రకు తన ప్రేమను వైకత పరచగా, ఆమె అతని ప్రేమను కాదంటుంది. చైత్ర జై ప్రేమనెందుకు కాదంది ? జై తో చైత్రకున్న సమస్యేంటి? ఆ సమస్యలన్నింటినీ దాటుకుని జై, చైత్ర ప్రేమను ఎలా గెలుచుకున్నాడు? అనేదే మిగతా సినిమా కథ.

## నటీనటులు
*సతీష్ బాబు 
*మెరీనా
*ధన్‌రాజ్
*చంటి
## సాంకేతిక నిపుణులు
*బ్యానర్: రిషి ఎంట‌ర్‌టైన్‌మెంట్స్, సిరికొండ నంది వాహన ఎంట‌ర్‌టైన్‌మెంట్స్  
*నిర్మాత: జనార్దన్ మందుముల   
*కథ, స్క్రీన్‌ప్లే, దర్శకత్వం:  రాజు కుంపట్ల
*సంగీతం: వీరూ పోట్ల 
*సినిమాటోగ్రఫీ: మురళీ 
*తాగుబోతు ఫణి 
*సురేష్
* జెన్నీఫర్
* ఉమ  

## మూలాలు

## బయటి లింకులు
*
రామ్ కార్తీక్

**రామ్ కార్తీక్** తెలుగు సినిమా నటుడు. ఆయన ‘భేతాల మాంత్రికుడు, ఐ యామ్‌ ఇండియన్‌’ వంటి చిత్రాల్లో బాల నటుడిగా నటించి 2016లో విడుదలైన 'దృశ్య కావ్యం' సినిమా ద్వారా హీరోగా సినీరంగంలోకి అడుగుపెట్టాడు.
## నటించిన సినిమాలు

## మూలాలు

## బయటి లింకులు
*